Soliq maʼmuriyatchiligini yanada takomillashtirish boʻyicha qoʻshimcha chora-tadbirlar toʻgʻrisida
(resolution, 2026-04-09)

Oʻzbekiston Respublikasining Soliq kodeksiga muvofiq soliq toʻlovchilar bilan oʻzaro hamkorlikning zamonaviy raqamli shaklini joriy etish, soliqlar va yigʻimlarni undirishda (toʻlashda) soliq organi va bank tizimi oʻrtasida elektron maʼlumot almashinuvini takomillashtirish hamda nazorat-kassa mashinalari va virtual kassa tizimi qoʻllanilishini yanada takomillashtirish, shuningdek, davlat boji va boshqa yigʻimlarni undirishning yagona tartibini belgilash maqsadida Vazirlar Mahkamasi qaror qiladi: 1. Quyidagilar: Soliq monitoringini oʻtkazish tartibi toʻgʻrisidagi nizom 1-ilovaga muvofiq; Soliq toʻlovchining bank hisobvaraqlari bilan bogʻliq operatsiyalar boʻyicha soliq organi va bank tizimi oʻrtasida elektron maʼlumot almashish tartibi toʻgʻrisidagi nizom 2-ilovaga muvofiq; Davlat organlari va tashkilotlari tomonidan undirilgan davlat boji va boshqa yigʻimlarning budjet tizimiga tushumlarini hisobga olish tartibi toʻgʻrisidagi nizom 3-ilovaga muvofiq; Soliq organlari tomonidan soliq hisobotini shakllantirish va tuzish tartibi toʻgʻrisidagi nizom 31-ilovaga muvofiq; Qishloq xoʻjaligi maqsadlarida ishlatilgan suv hajmi boʻyicha suv resurslaridan foydalanganlik uchun soliqni hisoblash tartibi toʻgʻrisidagi nizom 32-ilovaga muvofiq tasdiqlansin. 2. Vazirlar Mahkamasining “Onlayn nazorat-kassa mashinalari va virtual kassa tizimi qoʻllanilishini taʼminlash chora-tadbirlari toʻgʻrisida” 2019-yil 23-noyabrdagi 943-son qaroriga 4-ilovaga muvofiq oʻzgartirish va qoʻshimchalar kiritilsin. Mazkur oʻzgartirish va qoʻshimchalar 2021-yil 1-martdan eʼtiboran kuchga kiradi. 3. Vazirlar Mahkamasining “Umidsiz soliq qarzini hisobdan chiqarish tartibi toʻgʻrisidagi nizomni tasdiqlash haqida” 2012-yil 24-oktabrdagi 307-son qarori oʻz kuchini yoʻqotgan deb hisoblansin. 4. Oʻzbekiston Respublikasi Davlat soliq qoʻmitasi va Moliya vazirligi: mazkur qarorning mazmun-mohiyatini ommaviy axborot vositalarida muntazam va keng yoritsin; manfaatdor vazirliklar va idoralar bilan birgalikda ikki oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. Ushbu Nizom soliq organlari tomonidan oldingi yil uchun daromadlari yillik moliyaviy hisobot maʼlumotlariga koʻra kamida besh milliard soʻmni tashkil etgan yuridik shaxslarda (keyingi oʻrinlarda — soliq toʻlovchi) soliq monitoringini oʻtkazish tartibini belgilaydi. 2. Soliq monitoringini oʻtkazish tartibi ushbu Nizomga 1-ilovaga muvofiq sxema asosida amalga oshiriladi. 3. Soliq organining vakolatli mansabdor shaxslari va soliq toʻlovchi soliq monitoringi ishtirokchilari hisoblanadi. Soliq monitoringi soliq toʻlovchiga nisbatan ixtiyoriy boʻlib, Qoraqalpogʻiston Respublikasi, Toshkent shahar va viloyatlar soliq boshqarmalari tomonidan, yirik soliq toʻlovchilarga nisbatan esa — Yirik soliq toʻlovchilar boʻyicha hududlararo soliq inspeksiyasi tomonidan oʻtkaziladi. 4. Soliq monitoringini oʻtkazish toʻgʻrisida ariza soliq toʻlovchi tomonidan soliq monitoringi oʻtkaziladigan davrdan oldingi yilning 1-iyulidan kechiktirmay hisobda turgan joydagi soliq organiga yozma yoki soliq toʻlovchining shaxsiy kabineti orqali elektron shaklda ushbu Nizomga 2-ilovaga muvofiq shaklda taqdim etiladi. 5. Hisobda turgan joydagi soliq organi soliq monitoringini oʻtkazish toʻgʻrisidagi arizani va unga ilova qilingan hujjatlarni ariza olingan kundan boshlab 3 kun mobaynida tegishliligi boʻyicha yuqori turuvchi Qoraqalpogʻiston Respublikasi, Toshkent shahar va viloyatlar soliq boshqarmalariga, yirik soliq toʻlovchilar boʻyicha esa — Yirik soliq toʻlovchilar boʻyicha hududlararo soliq inspeksiyasiga koʻrib chiqish uchun yuboradi. 6. Soliq monitoringini oʻtkazish toʻgʻrisidagi arizaga Oʻzbekiston Respublikasi Soliq kodeksining (keyingi oʻrinlarda — Soliq kodeksi) 171-moddasida belgilangan hujjatlar ilova qilinadi. 7. Ariza taqdim etgan soliq toʻlovchi soliq organi tomonidan soliq monitoringini oʻtkazish yoki uni oʻtkazishni rad etish toʻgʻrisida qaror qabul qilinguniga qadar oʻzining arizasini ushbu Nizomga 3-ilovaga muvofiq shaklida yozma yoki soliq toʻlovchining shaxsiy kabineti orqali elektron ariza asosida chaqirib olishi mumkin. Mazkur holatda soliq monitoringini oʻtkazish toʻgʻrisida ariza taqdim etilmagan deb hisoblanadi. 8. Soliq monitoringini oʻtkazish toʻgʻrisida ariza taqdim etgan yuridik shaxsda bevosita va (yoki) bilvosita ishtirok etadigan hamda bunday ishtirok ulushi 25 foizdan ortiqni tashkil etadigan jismoniy va yuridik shaxslar toʻgʻrisidagi maʼlumotlar ushbu Nizomga 4-ilovaga muvofiq shaklda taqdim etiladi. 9. Soliq monitoringida ishtirok etuvchi soliq toʻlovchi va soliq organi oʻrtasida axborotga doir hamkorlik reglament asosida amalga oshiriladi. 10. Axborotga doir hamkorlik reglamentining shaklini va unga doir talablarni Soliq kodeksining 170-moddasiga muvofiq Oʻzbekiston Respublikasi Soliq qoʻmitasi (keyingi oʻrinlarda — Soliq qoʻmitasi) tomonidan tasdiqlanadi. 11. Soliq monitoringini oʻtkazish chogʻida axborotga doir hamkorlik quyidagi usullardan biri orqali amalga oshiriladi: soliq monitoringi ishtirokchisi boʻlgan soliq toʻlovchining buxgalteriya va soliq hisobini yuritish tizimiga masofadan kirish huquqini soliq organiga berish; soliq toʻlovchining buxgalteriya hisobi va soliq hisobi maʼlumotlarini oʻz ichiga olgan maxsus saqlash joyi — maʼlumotlarning tahlil vitrinasini nashr etish. Maʼlumotlarning tahlil vitrinasi soliq organiga soliq monitoringi doirasida kerakli maʼlumotlarni, shu jumladan, birlamchi hisob hujjatlarining skanerlangan nusxalarini mustaqil ravishda koʻrish, tahlil qilish va soʻrab olish imkonini beradi; soliq toʻlovchining shaxsiy kabineti orqali maʼlumotlarni yuborish. 12. Soliq monitoringini oʻtkazish (soliq monitoringini oʻtkazishni rad etish) toʻgʻrisida qaror qabul qilgunga qadar soliq organi tomonidan soliq monitoringini oʻtkazish toʻgʻrisida arizada soliq toʻlovchi tomonidan koʻrsatilgan maʼlumotlarning va hujjatlarning (axborotning) toʻliqligi baholab chiqiladi. 13. Soliq monitoringini oʻtkazish yoki oʻtkazishni rad etish toʻgʻrisida qaror ariza berilgan yilning 1-noyabriga qadar ushbu Nizomga 5 va 6-ilovalarga muvofiq shakllarda qabul qilinadi. Soliq monitoringini oʻtkazish (soliq monitoringini oʻtkazishni rad etish) toʻgʻrisidagi qaror ustidan soliq toʻlovchi Soliq kodeksining 30-bobida belgilangan tartibda shikoyat qilishi mumkin. 14. Soliq monitoringini oʻtkazishga tayyorgarlik koʻrish bosqichida soliq organi tomonidan tushuntirish ishi oʻtkaziladi, uning doirasida soliq toʻlovchiga qonunchilik hujjatlari bilan tasdiqlangan talablar va soliq monitoringini oʻtkazish tartibi tushuntiriladi. 15. Har bir soliq toʻlovchi faoliyatining va tuzilmasining oʻziga xos jihatlarini inobatga olgan holda soliq organining mansabdor shaxslari soliq toʻlovchining axborot tizimlari bilan birlamchi tanishib chiqadi, soʻngra soliq monitoringini oʻtkazish rejasini ishlab chiqadi. 16. Soliq organi rejani ishlab chiqish jarayonida: ilgari aniqlangan soliq haqidagi qonunlarni buzish holatlari statistikasini tahlil qiladi; tarmoqning xavflari xaritasini tuzadi; soliq monitoringini oʻtkazish uchun yoʻnalishlarni belgilaydi. 17. Vakolatli mansabdor shaxslar tomonidan soliq monitoringini oʻtkazish jarayoni quyidagilarni oʻz ichiga oladi: real vaqt rejimida soliq toʻlovchining operatsiyalari va hujjatlarini masofadan turib kuzatib borish; soliqlar va yigʻimlar boʻyicha hisob-kitoblarning sintetik va analitik hisobini yuritish tartibini tahlil qilish; har bir operatsiyaning hujjatli tasdigʻini tekshirish; soliq bazasi soliq toʻgʻrisidagi qonunchilik hujjatlari normalariga muvofiq toʻgʻri shakllantirilishini nazorat qilish; soliq majburiyatlarining buxgalteriya hisobi va soliq hisobotida oʻz vaqtida, toʻliq va toʻgʻri aks ettirilganligini, shuningdek, ularning bajarilishini nazorat qilish; soliq imtiyozlaridan foydalanishning asoslanganligini nazorat qilish. 18. Vakolatli mansabdor shaxs tomonidan soliq monitoringini oʻtkazish chogʻida har bir soliq toʻlovchi boʻyicha elektron ishchi jurnal yuritiladi, unda quyidagilar koʻrsatiladi: soliq toʻlovchining nomi va identifikatsiya raqami; soliq monitoringini oʻtkazishning asosi va davri; soliq monitoringining boshlanishi va yakunlanishi vaqti; soliq monitoringi ishtirokchilarining vakolatli mansabdor shaxslari lavozimi, familiyasi, ismi, otasining ismi; soliqlar va yigʻimlarning toʻgʻri hisoblab chiqarilishini va toʻlanishini (ushlab qolinishi va oʻtkazib berilishini) tahlil qilish va uning natijalari; aniqlangan tafovutlar va xatoliklar; hujjatlarni (axborotni) va tushuntirishlarni taqdim etish toʻgʻrisida yuborilgan talabnomalar hisobi va ularni bajarish natijalari; asoslantirilgan fikrlar hisobi va ularni bajarish natijalari. 19. Agar soliq monitoringini oʻtkazish chogʻida taqdim etilgan hujjatlardagi maʼlumotlar oʻrtasida tafovutlar yoxud soliq toʻlovchi tomonidan taqdim etilgan va soliq organida mavjud boʻlgan maʼlumotlar oʻrtasida nomuvofiqliklar aniqlansa, soliq organi bu haqda zarur tushuntirishlar berish yoki tegishli tuzatishlar kiritish talabi bilan soliq toʻlovchining shaxsiy kabineti orqali ushbu Nizomga 7-ilovaga muvofiq tuzilgan shakldagi talabnoma bilan xabar qiladi. 20. Soliq toʻlovchi tomonidan tushuntirishlar talabnoma olingan kundan eʼtiboran besh kun mobaynida yozma yoki soliq toʻlovchining shaxsiy kabineti orqali elektron shaklda taqdim etiladi, oʻn kun mobaynida esa tuzatishlar kiritiladi. 21. Soliq organiga taqdim etiladigan va axborotga doir hamkorlikni taʼminlaydigan hujjatlarga (axborotga) quyidagilar kiradi: hisobvaraqlar ishchi rejasini ilova qilgan holda soliq monitoringi oʻtkaziladigan kalendar yilga buxgalteriya hisobi maqsadi uchun hisob siyosati; soliq monitoringi oʻtkaziladigan kalendar yilga soliq hisobi maqsadi uchun hisob siyosati; buxgalteriya hisobi hisobvaraqlari boʻyicha aylanma — qoldiq qaydnomalari; buxgalteriya hisobi registrlari, shu jumladan, buxgalteriya hisobi hisobvaraqlaridan soliqlarni va boshqa yigʻimlarni hisoblash bilan bogʻliq operatsiyalarning (hujjatlarning) nomi koʻrsatilgan batafsil koʻchirmalar; soliq hisobining tahliliy registrlari maʼlumotlari; soliq hisobining registrlari va buxgalteriya hisobi registrlari asosida shakllantiriladigan soliq hisobotlari (hisob — kitoblari) satr koʻrsatkichlari mazmuni; agar soliq toʻlovchi ularni tayyorlash majburiyatini olgan boʻlsa, xalqaro moliyaviy hisobot standartlari talablariga muvofiq tuziladigan moliyaviy hisobot va konsolidatsiyalashgan moliyaviy hisobot; birlamchi hisob hujjatlari; soliqlar va yigʻimlarning toʻgʻri hisoblab chiqarilishi (ushlab qolinishi), toʻliq va oʻz vaqtida toʻlanishi (oʻtkazib berilishi) bilan bogʻliq boʻlgan boshqa hujjatlar (axborot). 22. Talab qilib olinadigan hujjatlar (axborot) va tushuntirishlar soliq organiga soliq toʻlovchi tomonidan shaxsan yoki uning vakili orqali, buyurtma xat bilan pochta orqali, telekommunikatsiya kanallari, soliq toʻlovchining shaxsiy kabineti orqali elektron shaklda yuborilishi mumkin. 23. Soliq organiga elektron shaklida taqdim etilayotgan hujjatlarning (axborotning) formatlari: buxgalteriya hisobi va soliq hisobi registrlari: xls, xlsx, pdf; birlamchi hisob hujjatlari va boshqa hujjatlar uchun: xls, xlsx, doc, docx, pdf, jpg, gif, jpeg, tif, tiff, xml. 24. Belgilangan formatlar boʻyicha elektron shaklda tuziladigan, shuningdek, talab qilib olinadigan hujjatlar soliq toʻlovchining elektron raqamli imzosi (keyingi oʻrinlarda — ERI) bilan imzolanadi va soliq toʻlovchining shaxsiy kabineti orqali soliq organiga yuboriladi. 25. Talab qilib olinadigan hujjatda (axborotda) hujjatlarni (axborotni) taqdim etish toʻgʻrisida qabul qilingan talabnomaning rekvizitlari boʻlishi kerak. 26. Hujjatlarni qogʻozda taqdim etish soliq toʻlovchi tomonidan tasdiqlangan nusxalar koʻrinishida amalga oshiriladi. 27. Soliq organiga (mansabdor shaxsga) taqdim etilgan hujjatlar nusxalarining, qonunchilik hujjatlarida boshqacha tartib nazarda tutilmagan boʻlsa, notarial tasdiqlanishi talab qilinishiga yoʻl qoʻyilmaydi. 28. Axborotga doir hamkorlikni taʼminlaydigan hujjatlar (axborot) quyidagi muddatlarda taqdim etiladi: hisobvaraqlar ishchi rejasini ilova qilgan holda soliq monitoringi oʻtkaziladigan kalendar yilga buxgalteriya hisobi maqsadi uchun hisob siyosati, soliq monitoringi oʻtkaziladigan kalendar yilga soliq hisobi maqsadi uchun hisob siyosati — soliq monitoringi oʻtkaziladigan yilning 1-apreliga qadar; buxgalteriya hisobi registrlari — tegishli deklaratsiya (hisob-kitob) taqdim etilgan kundan boshlab bir oy ichida; buxgalteriya hisobi hisobvaraqlari boʻyicha aylanma-qoldiq qaydnomalari, soliq hisobining analitik registrlari — foyda soligʻi hisob-kitobi taqdim etilgan kundan boshlab bir oydan kechiktirmay; soliq deklaratsiyalari (hisob-kitoblari) satrlari koʻrsatkichlarining mazmuni — soliq deklaratsiyasi (hisob-kitobi) taqdim etilgan kundan boshlab bir oy ichida; talab qilib olinadigan hujjatlar (axborot) va tushuntirishlarni, shu jumladan, birlamchi hisob hujjatlari va boshqa hujjatlar (axborot), ichki nazorat tizimi (ichki nazorat tizimi mavjud boʻlganda) ishi natijalaridan iborat boʻlgan hujjatlarni va ichki nazoratning tegishli tartib-taomili oʻtkazilganini tasdiqlovchi hujjatlarni taqdim etish muddati — tegishli talabnoma olingan kundan boshlab besh kun ichida. 29. Hujjatlar (axborot) axborot tizimlariga kirish imkoniyati orqali taqdim etilganda, soliq toʻlovchi soliq monitoringi oʻtkaziladigan butun davr mobaynida hujjatlarga kirish imkoniyatini taʼminlaydi. 30. Hujjatlarning asli bilan tanishish imkoniyatini taʼminlash muddati — soliq organi tomonidan soliq toʻlovchi xabardor qilingan kundan boshlab oʻn kunni tashkil etadi. 31. Soliq monitoringini oʻtkazish davomida soliq organi ilgari tasdiqlangan koʻchirma nusxalar shaklida taqdim etilgan hujjatlarni talab qilib olishga haqli emas. 32. Hujjatlarni (axborotni) telekommunikatsiya aloqa kanallari, soliq toʻlovchining shaxsiy kabineti orqali elektron koʻrinishda taqdim etish toʻgʻrisida talabnomani yuborish va olish ERIdan majburiy foydalanish sharti bilan amalga oshiriladi. 33. Soliq monitoringining ishtirokchilari hujjatlarni (axborotlarni) hamda talab qilib olinadigan hujjatlarni (axborotni) taqdim etish uchun yuborilgan va qabul qilingan barcha talabnomalarning saqlanishini taʼminlaydilar. 34. Soliq toʻlovchiga hujjatlarni (axborotni) taqdim etish toʻgʻrisida talabnomani yuborish sanasi yoki soliq organiga talab qilib olinadigan hujjatni (axborotni) elektron shaklda telekommunikatsiya aloqa kanallari, soliq toʻlovchining shaxsiy kabineti orqali taqdim etish sanasi boʻlib joʻnatilgan sanani tasdiqlashda qayd etilgan sana hisoblanadi. 35. Hujjatlarni (axborotni) taqdim etish toʻgʻrisida talabnoma, soliq toʻlovchi tomonidan oʻqib chiqilganidan keyin, lekin ushbu talabnoma joʻnatilgan sanadan eʼtiboran uch kundan kechiktirmay, soliq toʻlovchi tomonidan olingan deb hisoblanadi. 36. Talab qilib olinadigan hujjat (axborot) ushbu hujjat (axborot) soliq toʻlovchi tomonidan soliq toʻlovchining shaxsiy kabineti orqali joʻnatilgan kun soliq organi tomonidan olingan deb hisoblanadi. 37. Hujjatlarni (axborotni) taqdim etish toʻgʻrisidagi talabnoma soliq toʻlovchi tomonidan quyidagi hollarda qabul qilinmagan deb hisoblanadi: soliq toʻlovchiga xato yuborilganda; tasdiqlangan shaklga mos kelmasa; soliq organi mansabdor shaxsining ERI yoʻq boʻlganda (muvofiq kelmaganda). 38. Talab qilib olinadigan hujjat (axborot) soliq organi tomonidan quyidagi hollarda qabul qilinmagan deb hisoblanadi: soliq organiga xato yuborilganda; tasdiqlangan formatga mos kelmasa; soliq toʻlovchi vakolatli mansabdor shaxsining ERI yoʻq boʻlganda (muvofiq kelmaganda). 39. Hujjatlarni (axborotni) taqdim etish toʻgʻrisida talabnoma yuborish uchun soliq organining ushbu Nizomga 8-ilovaga muvofiq shaklda rasmiylashtirilgan hujjatlarni (axborotni) talab qilib olish toʻgʻrisidagi qarori hisoblanadi. 40. Hujjatlarni (axborotni) taqdim etish toʻgʻrisida talabnoma keyingi ish kunidan kechiktirmasdan ushbu Nizomga 9-ilovaga muvofiq shaklda elektron shakllantiriladi, soliq organi vakolatli mansabdor shaxsining ERI bilan imzolanadi va roʻyxatdan oʻtkazilib, soliq toʻlovchining shaxsiy kabineti orqali yuboriladi. 41. Soliq organidan hujjatlarni (axborotni) elektron shaklda taqdim etish toʻgʻrisida talabnoma kelib tushganda va talabnomani qabul qilishdan bosh tortish uchun 37-bandda belgilangan asoslar boʻlmasa, soliq toʻlovchi u olingan kundan eʼtiboran bir ish kuni ichida qabul qilinganligini tasdiqlovchi hujjatni rasmiylashtiradi, ERI bilan imzolaydi va soliq toʻlovchining shaxsiy kabineti orqali soliq organiga yuboradi. 42. Hujjatlarni (axborotni) taqdim etish toʻgʻrisidagi talabnomani qabul qilishdan bosh tortish uchun 37-bandda belgilangan asoslar mavjud boʻlsa, soliq toʻlovchi qabul qilishdan bosh tortish toʻgʻrisida elektron shaklda xabarnomani shakllantiradi, ERI bilan imzolaydi va soliq toʻlovchining shaxsiy kabineti orqali soliq organiga yuboradi. 43. Qabul qilishni rad etish toʻgʻrisidagi xabarnomani olgandan soʻng soliq organi ushbu xabarnomada koʻrsatilgan xatoliklarni bartaraf qiladi va hujjatlarni (axborotni) taqdim etish toʻgʻrisidagi talabnomani yuborish tartib-taomilini takrorlaydi. 44. Soliq toʻlovchining shaxsiy kabineti orqali talab qilib olinadigan hujjat (axborot) elektron shaklda yuborilgan kundan keyingi ish kuni davomida soliq toʻlovchi qabul qilinganligi toʻgʻrisida tasdiqnoma yoki soliq organining elektron raqamli imzosi bilan imzolangan qabul qilish rad etilganligi toʻgʻrisidagi xabarnomani olishi kerak. 45. Soliq toʻlovchidan talab qilib olinadigan hujjat (axborot) elektron shaklda olinganda va koʻrsatilgan hujjatni qabul qilishdan bosh tortish uchun 38-bandda belgilangan asoslar boʻlmagan taqdirda, soliq organi u olingan paytdan boshlab bir ish kuni ichida qabul qilinganligini tasdiqlovchi hujjatni rasmiylashtiradi, soliq organining vakolatli mansabdor shaxsining ERI bilan imzolaydi va soliq toʻlovchiga yuboradi. 46. Talab qilib olinadigan hujjatni (axborotni) qabul qilishdan bosh tortish uchun 38-bandda belgilangan asoslar mavjud boʻlsa, soliq organi qabul qilish rad etilganligi toʻgʻrisida xabarnomani shakllantiradi, soliq organining vakolatli mansabdor shaxsining elektron raqamli imzosi bilan imzolaydi va soliq toʻlovchiga yuboradi. 47. Qabul qilishni rad etish toʻgʻrisidagi xabarnomani olgandan keyin soliq toʻlovchi ushbu xabarnomada koʻrsatilgan xatoliklarni bartaraf qiladi va talab qilib olinadigan hujjatni (axborotni) yuborish tartib-taomilini takrorlaydi. 48. Agar talabnomani belgilangan muddatda ijro etish imkoni boʻlmasa, soliq toʻlovchi talabnoma olingan kundan keyingi ish kuni davomida soliq monitoringini oʻtkazadigan soliq organi mansabdor shaxslarining uni ijro etish imkoni yoʻqligi toʻgʻrisida sabablarini hamda u talab qilib olinadigan hujjatlarni (axborotni) va tushuntirishlarni qaysi muddatlar ichida taqdim etishi mumkin boʻlsa, oʻsha muddatlarni koʻrsatgan holda yozma yoki soliq toʻlovchining shaxsiy kabineti orqali elektron shaklida xabardor qiladi. 49. Talab qilib olinadigan hujjatlarni (axborotni) va tushuntirishlarni taqdim etishning imkoni yoʻqligi toʻgʻrisida xabarnoma soliq toʻlovchi tomonidan quyidagi hollarda tuzilishi va soliq organiga yuborilishi mumkin: talab qilib olinadigan hujjatlarni (axborotni) topshirish muddatlarini uzaytirish zarurati boʻlganda — ushbu Nizomga 10-ilovaga muvofiq shaklda; talab qilib olinadigan hujjatlar (axborot) yoʻq boʻlganda — ushbu Nizomga 11-ilovaga muvofiq shaklda; talab qilib olinadigan hujjatlar (axborot) ilgari taqdim etilganda — ushbu Nizomga 12-ilovaga muvofiq shaklda. 50. Soliq organining rahbari (rahbar oʻrinbosari) mazkur xabarnoma asosida u olingan kundan eʼtiboran ikki kun ichida hujjatlarni (axborotni) va tushuntirishlarni taqdim etish muddatlarini uzaytiradi yoki uzaytirishni rad etadi hamda bu haqda alohida qaror chiqaradi. 51. Hujjatlarni (axborotni) va tushuntirishlarni taqdim etish muddatlarini uzaytirish yoki hujjatlarni (axborotni) va tushuntirishlarni taqdim etish muddatlarini uzaytirishni rad etish toʻgʻrisidagi qaror ushbu Nizomga 13 va 14-ilovalarga muvofiq shaklda qabul qilinadi. 52. Hujjatlarni (axborotni) va tushuntirishlarni topshirish muddatini uzaytirish toʻgʻrisida qaror, shuningdek, hujjatlarni (axborotni) va tushuntirishlarni taqdim etish muddatlarini uzaytirishni rad etish toʻgʻrisidagi qaror soliq toʻlovchiga soliq organining vakolatli mansabdor shaxsi tomonidan imzolangan kundan boshlab bir kun ichida soliq toʻlovchining shaxsiy kabineti orqali yuboriladi. 53. Agar taqdim etilgan tushuntirishlar, hujjatlar (axborot) koʻrib chiqilgandan keyin yoxud ular mavjud boʻlmaganda, soliq organi soliqlar va yigʻimlar notoʻgʻri hisoblab chiqarilganligi (ushlab qolinganligi), toʻliq yoki oʻz vaqtida toʻlanmaganligi (oʻtkazib berilmaganligi) toʻgʻrisida dalolat beruvchi faktni aniqlasa, soliq organi asoslantirilgan fikrni tuzishi shart. 54. Soliq organining asoslantirilgan fikri soliq organining soliqlar va yigʻimlar toʻgʻri hisoblab chiqarilganligi (ushlab qolinganligi), toʻliq va oʻz vaqtida toʻlanganligi (oʻtkazib berilganligi) masalalariga doir nuqtai nazarini ifodalaydi. 55. Soliq organi soliq monitoringini oʻtkazish chogʻida oʻz tashabbusiga koʻra yoki soliq toʻlovchining soʻroviga binoan asoslantirilgan fikr tuzadi. 56. Asoslantirilgan fikr ushbu Nizomga 15-ilovaga muvofiq shaklda va 16-ilovada keltirilgan talablarga muvofiq tuziladi va soliq organi rahbarining (rahbar oʻrinbosari) imzosi bilan soliq toʻlovchiga yuboriladi. 57. Soliq organining asoslantirilgan fikri soliq toʻlovchiga shaxsan taqdim etilishi mumkin, buyurtma pochta orqali va (yoki) elektron shaklda soliq toʻlovchining shaxsiy kabineti orqali, u tuzilgan kundan eʼtiboran besh kun ichida yuborilishi mumkin. 58. Soliq organining asoslantirilgan fikri soliq monitoringini oʻtkazish muddati tugaguniga qadar kamida uch oy oldin tuzilishi mumkin. 59. Asoslantirilgan fikr taqdim etish toʻgʻrisidagi soʻrov mazkur Nizomga 17-ilovaga muvofiq shaklda tuziladi. Soliq toʻlovchi soliq organiga xoʻjalik faoliyatining sodir etilgan faktlari natijalariga koʻra soliq monitoringi oʻtkaziladigan davr uchun soliqlar va yigʻimlar toʻgʻri hisoblab chiqarilganligiga (ushlab qolinganligiga), toʻliq va oʻz vaqtida toʻlanganligiga (oʻtkazilganligiga) nisbatan shubhasi yoki noaniqliklar boʻlganda soliq toʻlovchining shaxsiy kabineti orqali yuboradi. 60. Soliq organi asoslantirilgan fikrni yuborish muddatini uzaytirish toʻgʻrisida tegishli qaror qabul qilingan kundan eʼtiboran uch kun ichida soliq toʻlovchiga soliq toʻlovchining shaxsiy kabineti orqali elektron shaklda xabar qiladi. 61. Soliq toʻlovchi soliq organining asoslantirilgan fikriga roziligi toʻgʻrisida shu asoslantirilgan fikrni tuzgan soliq organini mazkur asoslantirilgan fikr bajarilganligini tasdiqlovchi hujjatlarni ilova qilgan holda bir oy ichida yozma yoki elektron shaklda soliq toʻlovchining shaxsiy kabineti orqali xabardor qiladi. 62. Soliq toʻlovchi asoslantirilgan fikrni unda soliq organining buxgalteriya (soliq) hisobi va soliq hisoboti yuzasidan bayon etilgan nuqtai-nazarini eʼtiborga olish orqali, aniqlashtirilgan soliq hisobotini taqdim etish yoʻli bilan yoki boshqa usulda bajaradi. 63. Soliq toʻlovchi soliq organining asoslantirilgan fikriga rozi boʻlmagan taqdirda, u olingan kundan eʼtiboran bir oy ichida soliq organiga oʻz eʼtirozlarini yozma yoki elektron shaklda soliq toʻlovchining shaxsiy kabineti orqali taqdim etadi. 64. Mazkur eʼtirozlarni olgan soliq organi ular olingan kundan eʼtiboran uch kun ichida bu eʼtirozlarni oʻzida mavjud boʻlgan barcha materiallar bilan birga Soliq qoʻmitasiga oʻzaro kelishuv tartib-taomili tashabbusi bilan chiqish uchun yuborishi shart. 65. Soliq organi soliq monitoringi tugagan sanadan eʼtiboran ikki oydan kechiktirmay soliq toʻlovchini soliq monitoringini oʻtkazish jarayonida ushbu soliq toʻlovchiga yuborilgan, bajarilmagan asoslantirilgan fikrlar mavjudligi (mavjud emasligi) toʻgʻrisida ushbu Nizomga 18-ilovaga muvofiq shaklda soliq toʻlovchining shaxsiy kabineti orqali xabardor qiladi. 66. Soliq kodeksining 172-moddasiga muvofiq soliq monitoringi muddatidan oldin tugatilgan taqdirda, soliq organi yozma yoki soliq toʻlovchining shaxsiy kabineti orqali elektron shaklda ushbu Nizomga 19-ilovaga muvofiq shaklda xabarnoma yuboradi. 67. Soliq qoʻmitasi Oʻzbekiston Respublikasi Soliq kodeksining 174-moddasi oʻn beshinchi qismiga muvofiq soliq organi tomonidan taqdim etilgan eʼtirozlar va materiallar olinganidan keyin oʻzaro kelishuv tartib-taomilini oʻtkazish tashabbusi bilan chiqadi. 68. Oʻzaro kelishuv tartib-taomili soliq organi tomonidan taqdim etilgan eʼtirozlar va boshqa materiallar olingan kundan eʼtiboran bir oy ichida Soliq qoʻmitasi raisi (rais oʻrinbosari) tomonidan oʻtkaziladi. 69. Oʻzaro kelishuv tartib-taomili ishtirokchilari: asoslantirilgan fikrni tuzgan soliq organi; eʼtirozlarni taqdim etgan soliq toʻlovchi (uning vakili). 70. Soliq qoʻmitasi raisi (rais oʻrinbosari) buyrugʻi bilan oʻzaro kelishuv tartib-taomiliga soliq organlarining tarkibiy boʻlinmalarining vakolatli mansabdor shaxslarining ishtirok etishiga yoʻl qoʻyiladi. 71. Oʻzaro kelishuv tartib-taomili oʻtkazilganda bayonnoma tuziladi. Bayonnomada quyidagilar koʻrsatiladi: soliq monitoringini oʻtkazish asosi va davri; oʻzaro kelishuv tartib-taomil oʻtkaziladigan joy va sana; oʻzaro kelishuv tartib-taomilining boshlanish va tugatilish vaqti; bayonnoma tuzgan shaxsning lavozimi, familiyasi, ismi, otasining ismi; uning oʻtkazilishida ishtirok etgan har bir shaxsning familiyasi, ismi, otasining ismi; soliq monitoringi ishtirokchilari oʻrtasida kelishmovchiliklarni keltirib chiqargan asoslantirilgan fikrning raqami va sanasi; oʻzaro kelishuv tartib-taomilini oʻtkazish mazmuni va ketma-ketligi; ish yuritish davomida aniqlangan ish uchun muhim faktlar va holatlar; oʻzaro kelishuv tartib-taomili natijalari boʻyicha xotimalar va xulosalar. 72. Bayonnoma oʻzaro kelishuv tartib-taomili qatnashchilari va barcha ishtirok etgan shaxslarga oʻqib eshittiriladi. Mazkur shaxslar bayonnomaga eʼtiroz bildirishga yoki bayonnomaga kiritilishi lozim boʻlgan holatlar haqida oʻz mulohazalarini bildirishga haqlidir. 73. Bayonnoma oʻzaro kelishuv tartib-taomilini oʻtkazish jarayoni qatnashchilari va barcha ishtirok etgan shaxslar tomonidan imzolanadi. 74. Oʻzaro kelishuv jarayonini oʻtkazish uchun asos boʻlgan barcha materiallar bayonnomaga ilova qilinadi. 75. Oʻzaro kelishuv tartib-taomillari natijalariga koʻra Soliq qoʻmitasining raisi (rahbarning oʻrinbosari) asoslantirilgan fikrni oʻzgartirish yoki uni oʻzgarishsiz qoldirish toʻgʻrisida bildirishnomani imzolaydi. Bildirishnoma u tuzilgan kundan eʼtiboran uch kun ichida yuridik shaxsga beriladi yoki yuboriladi. 76. Asoslantirilgan fikr oʻzgartirilganligi yoki oʻzgarishsiz qoldirilganligi toʻgʻrisidagi bildirishnoma ushbu Nizomga 20-ilovaga muvofiq shaklda tuziladi va Soliq qoʻmitasi raisi (rais oʻrinbosari) tomonidan imzolanadi. 77. Bildirishnoma, u tuzilgan kundan boshlab uch kun ichida soliq toʻlovchining shaxsiy kabineti orqali elektron shaklda soliq toʻlovchiga topshiriladi yoki yuboriladi. 78. Soliq toʻlovchiga yozma yoki elektron shaklda yuborilgan soʻrov boʻyicha soliq toʻlovchining shaxsiy kabineti orqali soʻralgan asoslantirilgan fikrni oʻzgartirish yoki uni oʻzgarishsiz qoldirish toʻgʻrisidagi qarorning nusxasi taqdim etilishi yoki yuborilishi mumkin. 79. Asoslantirilgan fikrni oʻzgartirish yoki uni oʻzgarishsiz qoldirish toʻgʻrisidagi bildirishnoma olingan kundan eʼtiboran bir oy ichida soliq toʻlovchi asoslantirilgan fikrni tuzgan soliq organini asoslantirilgan fikrga rozi ekanligi (rozi emasligi) haqida mazkur asoslantirilgan fikr bajarilganligini tasdiqlovchi hujjatlarni (mavjud boʻlgan taqdirda) ilova qilgan holda xabardor qiladi. 80. Soliq toʻlovchi oʻzaro kelishuv tartib-taomili natijalariga koʻra asoslantirilgan fikrni oʻzgartirish yoki oʻzgarishsiz qoldirish toʻgʻrisidagi bildirishnoma boʻyicha soliq organini asoslantirilgan fikrga rozi ekanligi (rozi emasligi) haqida mazkur asoslantirilgan fikr bajarilganligini tasdiqlovchi hujjatlarni (ular mavjud boʻlgan taqdirda) ilova qilgan holda belgilangan muddatda xabardor qilmasa, mazkur soliq toʻlovchiga nisbatan Solik kodeksida belgilangan tartibda soliq nazorati tadbirlari oʻtkaziladi. 81. Soliq toʻlovchi oʻzaro kelishuv tartib-taomili jarayonini foto va videotasvirga tushirishga haqli. 82. Soliq organlarining ushbu Nizomga rioya etilishini nazorat qilish Soliq qoʻmitasi tomonidan amalga oshiriladi. 83. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Soliq toʻlovchi Xisobda turgan joydagi soliq organiga yozma shaklda (pochta orqali) yoki soliq toʻlovchining shaxsiy kabineti orqali elektron shaklda belgilangan tartibda ariza taqdim etadi. Zaruratga koʻra (soliq monitoringi oʻtkaziladigan davrdan oldingi yilning 1-iyulidan kechiktirmay) 2-bosqich Soliq organi Arizani va unga biriktirilgan hujjatlarni tegishliligi boʻyicha yuqori turuvchi Qoraqalpogʻiston Respublikasi, Toshkent shahar va viloyatlar soliq boshqarmalariga, yirik soliq toʻlovchilar boʻyicha esa — Yirik soliq toʻlovchilar boʻyicha hududlararo soliq inspeksiyasiga (YSTBHSI) koʻrib chiqish uchun yuboradi. Ariza qabul qilingan kundan boshlab 3 kun mobaynida 3-bosqich Soliq boshqarmasi, YSTBHSI 1. Ariza va unga ilova qilingan hujjatlarni (axborotni) koʻrib chiqadi hamda soliq monitoringini oʻtkazish yoki uni oʻtkazishni rad etish toʻgʻrisida qaror qabul qiladi. 1. Ariza berilgan yilning 1-noyabriga qadar 2. Qabul qilingan qarorni ariza beruvchiga yozma ravishda yoki soliq toʻlovchining shaxsiy kabineti orqali elektron shaklda yuboradi. 2. Qaror qabul qilingan kundan boshlab 5 kun mobaynida 4-bosqich Soliq boshqarmasi, YSTBHSI Soliq monitoringini oʻtkazish jarayonida: real vaqt rejimida soliq toʻlovchining operatsiyalari va hujjatlarini masofadan turib kuzatib boradi; soliqlar va yigʻimlar boʻyicha hisob-kitoblarning sintetik va analitik hisobini yuritish tartibini tahlil qiladi; har bir operatsiyaning hujjatli tasdigʻini tekshiradi; soliq bazasi soliq toʻgʻrisidagi qonunchilik hujjatlari normalariga muvofiq toʻgʻri shakllantirilishini nazorat qiladi; soliq majburiyatlarining buxgalteriya hisobi va soliq hisobotida oʻz vaqtida, toʻliq va toʻgʻri aks ettirilganligini, shuningdek, ularning bajarilishini nazorat qiladi; soliq imtiyozlaridan foydalanishning asoslanganligini nazorat qiladi. Soliq monitoringini oʻtkazish davrida (soliq monitoringi oʻtkaziladigan yilning 1-yanvaridan keyingi yilning 1-iyuliga qadar) 5-bosqich Soliq boshqarmasi, YSTBHSI Soliq monitoringini oʻtkazish davrida yoki monitoring natijasi boʻyicha taqdim etilgan hujjatlardagi maʼlumotlar oʻrtasida tafovutlar yoxud soliq toʻlovchi tomonidan taqdim etilgan va soliq organida mavjud boʻlgan maʼlumotlar oʻrtasida nomuvofiqliklar aniqlangan taqdirda, soliq toʻlovchiga ushbu holatlarga tushuntirishlar berish yoki tegishli tuzatishlar kiritish talabi bilan yozma shaklda yoki soliq toʻlovchining shaxsiy kabineti orqali elektron shaklda talabnoma yuboradi. Zaruratga koʻra 6-bosqich Soliq toʻlovchi Soliq organining talabnomasiga binoan: 1. Yozma yoki shaxsiy kabineti orqali elektron shaklda tushuntirishlar taqdim etadi. 1. Talabnoma olingan kundan boshlab besh kun mobaynida 2. Hujjatlarga tegishli tuzatishlar kiritadi. 2. Talabnoma olingan kundan boshlab oʻn kun mobaynida 7-bosqich 1. Soliq toʻlovchi Soliq boshqarmasi yoki YSTBHSIga soliq monitoringi davrida yoki monitoring natijasi boʻyicha soliq va yigʻimlarning toʻgʻri hisoblab chiqilganligiga oid masalalar yuzasidan asoslantirilgan fikrini olish uchun soʻrovnoma yuboradi. 1. Zaruratga koʻra 2. Soliq boshqarmasi, YSTBHSI Soliq toʻlovchining soʻroviga binoan soliq organining asoslantirilgan fikrini tuzadi va yozma ravishda yoki soliq toʻlovchining shaxsiy kabineti orqali elektron shaklda yuboradi. 2. Soʻrov olingan kundan boshlab oʻn besh kun mobaynida. (qoʻshimcha hujjatlar talab qilinsa bir oy muddatda) 8-bosqich Soliq toʻlovchi 1. Soliq boshqarmasi, YSTBHSIning asoslantirilgan fikriga roziligi toʻgʻrisida hamda ushbu asoslantirilgan fikr bajarilganligini tasdiqlovchi hujjatlarni ilova qilgan holda yozma yoki soliq toʻlovchining shaxsiy kabineti orqali elektron shaklda xabardor qiladi. 2. Soliq organining asoslantirilgan fikriga rozi boʻlmagan taqdirda, soliq organiga oʻz eʼtirozlarini yozma yoki soliq toʻlovchining shaxsiy kabineti orqali elektron shaklda taqdim etadi. Asoslantirilgan fikr olingan kundan boshlab bir oy mobaynida 9-bosqich Soliq boshqarmasi, YSTBHSI Soliq toʻlovchining eʼtirozlarini oʻzida mavjud boʻlgan barcha materiallar bilan birga Oʻzbekiston Respublikasi Soliq qoʻmitasiga oʻzaro kelishuv tartib-taomili tashabbusi bilan chiqish uchun yuboradi. Eʼtirozlar olingan kundan boshlab uch kun mobaynida 10-bosqich Soliq qoʻmitasi 1. Soliq monitoringini oʻtkazgan Soliq boshqarmasi yoki YSTBHSI tomonidan taqdim etilgan eʼtirozlar va boshqa materiallar asosida oʻzaro kelishuv tartib-taomilini oʻtkazadi. 1. Materiallar olingan kundan boshlab bir oy mobaynida 2. Asoslantirilgan fikr oʻzgartirilganligi yoki oʻzgarishsiz qoldirilganligi toʻgʻrisidagi bildirishnomani ariza beruvchiga yuboradi. 2. Bildirishnoma tuzilgan kundan boshlab uch kun mobaynida 11-bosqich Soliq toʻlovchi Asoslantirilgan fikrni oʻzgartirish yoki uni oʻzgarishsiz qoldirish toʻgʻrisidagi bildirishnomaga rozi ekanligi (rozi emasligi) haqida mazkur asoslantirilgan fikr bajarilganligini tasdiqlovchi hujjatlarni (mavjud boʻlgan taqdirda) ilova qilgan holda Soliq boshqarmasi yoki YSTBHSIni xabardor qiladi. Bildirishnoma olingan kundan boshlab bir oy mobaynida 1. Ushbu talablar Oʻzbekiston Respublikasi Soliq kodeksining (keyingi oʻrinlarda — Soliq kodeksi) 174-moddasi birinchi qismiga muvofiq soliq organlari tomonidan soliq monitoringini oʻtkazish chogʻida soliqlar, yigʻimlar toʻgʻri hisoblab chiqarilganligi (ushlab qolinganligi), toʻliq va oʻz vaqtida toʻlanganligi (oʻtkazilganligi) masalalariga doir asoslantirilgan fikrni tuzishga yagona talablarni belgilash maqsadida ishlab chiqilgan. 2. Soliq organining asoslantirilgan fikri (keyingi oʻrinlarda — asoslantirilgan fikr) oʻz tashabbusi koʻra yoki soliq toʻlovchining soʻroviga binoan tuziladi. 3. Asoslantirilgan fikr belgilangan shaklda qogʻoz yoki elektron shaklda tuziladi va sahifalari ketma-ket raqamlanadi. 4. Asoslantirilgan fikr uch qismdan, yaʼni kirish, tavsif va yakuniy qismdan iborat boʻlishi kerak: 1) asoslantirilgan fikrning kirish qismi oʻzida oʻtkaziladigan soliq monitoringi toʻgʻrisida umumiy maʼlumotlarni aks ettiradi. Asoslantirilgan fikrning kirish qismida quyidagilar boʻlishi kerak: asoslantirilgan fikrning raqami (asoslantirilgan fikr soliq organida roʻyxatdan oʻtkazilganda unga beriladi); soliq monitoringini oʻtkazayotgan soliq organi rahbari (rahbar oʻrinbosari) tomonidan imzolangan sanaga toʻgʻri keladigan asoslantirilgan fikrning sanasi; soliq monitoringini oʻtkazish toʻgʻrisida soliq organi rahbari (rahbar oʻrinbosari) qarorining sanasi va raqami; soliq monitoringi oʻtkazilayotgan soliq toʻlovchining toʻliq va qisqartirilgan nomi; soliq toʻlovchining identifikatsiya raqami; boshlanish va tugash sanasi koʻrsatilgan holda soliq monitoringi oʻtkaziladigan davr; asoslantirilgan fikrni tuzish uchun asos; 2) soliq organining tashabbusi bilan tuzilgan asoslantirilgan fikrning tavsif qismida tashkilot tomonidan soliq va yigʻimlarning notoʻgʻri hisoblanganligi (ushlab qolinganligi), toʻliq yoki oʻz vaqtida toʻlanmaganligi (oʻtkazilmaganligi) toʻgʻrisida guvohlik beradigan hujjatli tasdiqlangan dalillarning tizimli bayoni aks ettiriladi. Soliq toʻlovchining soʻroviga binoan tuzilgan asoslantirilgan fikrning tavsif qismida soliq toʻlovchining xoʻjalik faoliyatida sodir etilgan faktlar bayoni, jumladan, soliqlar va yigʻimlar toʻgʻri hisoblanishi (ushlab qolinishi), toʻliq va oʻz vaqtida toʻlanishi (oʻtkazilishi), tugallangan yoki rejalashtirilgan bitim (operatsiya) yoki jami oʻzaro bogʻliq bitimlar (operatsiyalar), shuningdek, ushbu soliq toʻlovchiga nisbatan soliq monitoringini oʻtkazish davrida soliq toʻlovchining xoʻjalik faoliyatida sodir etilgan boshqa faktlar boʻyicha masalalar yuzasidan uning nuqtai nazarining, shuningdek, koʻrsatilgan masalalar boʻyicha soliq organining nuqtai nazarining muntazam bayoni aks ettiriladi. Soliq organining nuqtai nazarini asoslash uchun asoslantirilgan fikrning tavsif qismida Oʻzbekiston Respublikasining soliq toʻgʻrisidagi qonunchilik hujjatlarining tegishli normalariga havolalar boʻlishi kerak. 3) Soliq organining tashabbusiga koʻra tuzilgan asoslantirilgan fikrning yakuniy qismida soliq monitoringini oʻtkazayotgan soliq organining tashkilot tomonidan soliqlar va yigʻimlar notoʻgʻri hisoblanganligi (ushlab qolinganligi), toʻliq yoki oʻz vaqtida toʻlamaganligi (oʻtkazilmaganligi) toʻgʻrisida guvohlik beradigan aniqlangan faktlar boʻyicha xulosalari aks ettiriladi. Soliq toʻlovchining soʻroviga binoan tuzilgan asoslantirilgan fikrning yakuniy qismida soliq monitoringini oʻtkazayotgan soliq organining tugallangan yoki rejalashtirilgan bitim (operatsiya) yoki oʻzaro bogʻliq bitimlar boʻyicha, shuningdek, soliq toʻlovchining xoʻjalik faoliyatida sodir etilgan faktlar natijalari boʻyicha ushbu soliq toʻlovchiga nisbatan soliq monitoringini oʻtkazish davri uchun soliqlar va yigʻimlar toʻgʻri hisoblanishi (ushlab qolinishi), toʻliq va oʻz vaqtida toʻlanishi (oʻtkazilishi) masalalari boʻyicha xulosalari aks ettiriladi. 5. Asoslantirilgan fikr soliq monitoringini amalga oshirayotgan soliq organining rahbari (rahbar oʻrinbosari) tomonidan imzolanadi. 6. Asoslantirilgan fikr ikki nusxada tuziladi, ulardan biri ushbu asoslantirilgan fikrni tuzgan soliq organida saqlanadi, ikkinchisi soliq toʻlovchiga yuboriladi. 1. Ushbu Nizom soliq toʻlovchining soliq qarzdorligini undirishda (toʻlashda) hamda bank hisobvaraqlari boʻyicha operatsiyalarni toʻxtatib turishda (toʻxtatib turishni bekor qilishda) soliq organi va bank tizimi oʻrtasida elektron shaklda maʼlumotlar almashish tartibini belgilaydi. 2. Ushbu Nizom qoidalari soliq majburiyatiga ega boʻlgan yuridik shaxslar, chet el yuridik shaxsining Oʻzbekiston Respublikasidagi doimiy muassasasi va yakka tartibdagi tadbirkorlarga nisbatan tatbiq etiladi. Oʻzbekiston Respublikasi Soliq qoʻmitasi va Markaziy banki qonunchilik hujjatlari bilan yuklatilgan vakolat va vazifalarni bajarish maqsadida boshqa turdagi maʼlumotlarni almashish boʻyicha hamkorlik qilishga haqli. 3. Ushbu Nizomda quyidagi asosiy tushunchalar qoʻllaniladi: toʻlov topshiriqnomasi — mijozning unga xizmat koʻrsatuvchi bankka oʻz hisobvaragʻidan topshiriqnomada belgilangan summani mablagʻlarni oluvchining hisobvaragʻiga oʻtkazish toʻgʻrisidagi topshirigʻi nazarda tutilgan toʻlov hujjati; inkasso topshiriqnomasi — unda koʻrsatilgan mablagʻlarni toʻlovchining banki hisobvaragʻidan soʻzsiz ravishda hisobdan chiqarish boʻyicha mablagʻlarni oluvchining topshirigʻi nazarda tutilgan toʻlov hujjati; bank xabarnomasi — soliq toʻlovchining toʻlov topshiriqnomasi va soliq organining inkasso topshiriqnomasi bajarilishi yuzasidan soliq organiga bank tomonidan taqdim etiladigan elektron shakldagi maʼlumot; majburiyatga ega shaxs — soliqlar boʻyicha belgilangan muddatda toʻlanmagan qarzdorligi mavjud yuridik shaxs yoki yakka tartibdagi tadbirkor; 2-son kartoteka — muddatida toʻlanmagan toʻlov hujjatlari hisobi yuritiladigan balansdan tashqari hisobvaraq; soliq organi qarori — soliq toʻlovchining (soliq agentining) bankdagi hisobvaraqlari boʻyicha operatsiyalarni toʻxtatib turish va toʻxtatib turishni bekor qilish toʻgʻrisida soliq organining qarorlari. 4. Inkasso topshiriqnomasi orqali soliq toʻlovlariga ortiqcha undirilgan pul mablagʻlari uchun soliq organi javobgar hisoblanadi. 5. Banklar qonunchilik hujjatlariga muvofiq soliq organi va bank tizimi oʻrtasidagi maʼlumotlar almashinuvini taʼminlash maqsadida uzatiladigan va qabul qilinadigan maʼlumotlarni Markaziy bank va Soliq qoʻmitasi tomonidan tasdiqlangan texnik hujjatlarga mos holda qabul qilish, qayta ishlash va uzatish boʻyicha majburiyatni oʻz zimmasiga oladi. 6. Bank tomonidan soliq toʻlovchi hisobvaragʻida pul mablagʻi yoʻqligi (yetarli emasligi) sababli qabul qilib olingan toʻlov topshiriqnomasi yoki soliq organi inkasso topshiriqnomasining bajarilmaganligi (qisman bajarilganligi) toʻgʻrisida elektron koʻrinishdagi bank xabarnomasi ushbu Nizomga 1-ilovaga muvofiq shaklda keyingi kundan kechiktirmay soliq organiga yuboriladi. 7. Bank tomonidan yuborilgan xabarnoma maʼlumotlari Soliq qoʻmitasi tomonidan soliq toʻlovchi shaxsiy kartochkasining toʻlov topshiriqnomalari yoki inkasso topshiriqnomalari menyusiga avtomatik ravishda yoziladi. 8. Toʻlov yoki inkasso topshiriqnomasi toʻliq ijro qilingan kundan keyingi ish kunidan kechiktirmagan holda bank tomonidan soliq organiga elektron xabarnoma yuboriladi. 9. Soliq toʻlovchilar soliqlar boʻyicha yuzaga kelgan majburiyatini bajarish uchun oʻzining bank hisobvaragʻida pul mablagʻi bor-yoʻqligidan qatʼiy nazar Oʻzbekiston Respublikasining Soliq kodeksida (keyingi oʻrinlarda — Soliq kodeksi) belgilangan toʻlov muddatidan kechiktirmasdan toʻlov topshiriqnomasini xizmat koʻrsatuvchi bankdagi asosiy hisobvaragʻiga taqdim etishi shart. Inkasso topshiriqnomalarining shakli va tarkibi Markaziy bank va Soliq qoʻmitasi oʻrtasida tasdiqlanadigan texnik hujjat bilan belgilanadi. 10. Soliq toʻlovchining soliqlarni toʻlash boʻyicha toʻlov topshiriqnomasi xizmat koʻrsatuvchi bankka qogʻoz yoki elektron shaklda, Oʻzbekiston Respublikasi Yagona interaktiv davlat xizmatlari portali yoki Soliq qoʻmitasining rasmiy veb-saytidagi shaxsiy kabineti orqali elektron shaklda ijro uchun taqdim etiladi. 11. Soliq toʻlovchining toʻlov topshiriqnomasi faqat soliq organining elektron shakldagi soʻrovnomasi asosida 2-son kartotekadan chaqirib olinishi mumkin. Bunda bank ijrodan olingan toʻlov topshiriqnomasi boʻyicha shu kunning oʻzida soliq organiga elektron shaklda xabarnomani yuboradi. 12. Soliq organi tomonidan belgilangan shaklda inkasso topshiriqnomasi soliq toʻlovchining asosiy bank hisobvaragʻiga elektron shaklda qoʻyiladi. 13. Soliq toʻlovchi belgilangan toʻlov muddatiga qadar soliqlarni toʻlash uchun toʻlov topshiriqnomasini xizmat koʻrsatuvchi bankka taqdim etmagan taqdirda, soliq organi tomonidan Soliq kodeksida belgilangan toʻlov muddati tugagach uch ish kunidan kechiktirmasdan inkasso topshiriqnomasi shakllantiriladi va elektron shaklda onlayn rejimida majburiyatga ega shaxsning asosiy hisobvaragʻi ochilgan bankka yuboriladi. 14. Soliq organi tomonidan inkasso topshiriqnomasi bilan bir vaqtning oʻzida soliq majburiyatiga ega shaxsning chet el valyutasidagi talab qilib olguncha depozit hisobvaragʻiga valyuta mablagʻlarini sotish uchun elektron topshiriqnoma yuboriladi. Bunda chet el valyutasini sotish bilan bogʻliq xarajatlar shu majburiyatga ega shaxs hisobidan amalga oshiriladi. 15. Soliq toʻlovchining toʻlov topshiriqnomasi yoki soliq organining inkasso topshiriqnomasi bank tomonidan olingan kundan keyingi bir ish kuni ichida, valyuta hisobvaraqlaridan undirishda esa ikki ish kunidan kechiktirmay bajarilishi shart. Qonunchilik hujjatlari talablariga mos kelmaydigan yoki rekvizitlarida xatoliklar mavjud boʻlgan toʻlov hujjatlarini ijrosiz qoldirish bundan mustasno. 16. Soliq toʻlovchining toʻlov topshiriqnomasi yoki soliq organining inkasso topshiriqnomasi uning hisobvaragʻida pul mablagʻlari yetarli boʻlmaganligi sababli bajarilmagan (qisman bajarilgan) taqdirda, toʻlov yoki inkasso topshiriqnomasi ijrosi qonunchilik hujjatlarida belgilangan tartibda soliq toʻlovchining boshqa bank hisobvaraqlaridagi mablagʻlariga qaratiladi. Bunda muddatli depozitlarga joylashtirilgan mablagʻlar hisobidan soliq qarzini toʻlov hujjatlari asosida undirish, ularning amal qilish muddati tugagandan keyin amalga oshiriladi. Muddatli depozit hisobvaraqlariga 2-son kartoteka shakllanganidan keyin tushgan mablagʻlar asosiy hisobvaraqqa oʻtkaziladi va soliq qarzdorliklarini qoplashga yoʻnaltiriladi. 17. Toʻlov yoki inkasso topshiriqnomalari asosiy talab qilib olinguncha depozit hisobvaragʻida shakllangan 2-son kartotekadan qisman yoki toʻliq chaqirtirib olingan taqdirda, shu miqdordagi summani muddatli depozit, korporativ kartalar hamda chet el valyutasini sotish toʻgʻrisidagi topshiriqnomalar toʻliq yoki qisman chaqirtirib olingan deb hisoblanadi. 18. Soliq organi tomonidan inkasso topshiriqnomasi (soliq toʻlovchining toʻlov topshiriqnomasi) Soliq kodeksida belgilangan tartibda ijrosiz chaqirib olinadi. 19. Soliq organi inkasso topshiriqnomalarini chaqirib olish toʻgʻrisida bankka elektron topshiriqnoma yuboradi. Bunda bank soliq organiga inkasso topshiriqnomasini ijrosiz qaytarganligi toʻgʻrisida shu kunning oʻzida elektron xabarnoma yuboradi. 20. Soliq toʻlovchilarning bankdagi hisobvaraqlari boʻyicha operatsiyalarni toʻxtatib turishi soliq organi tomonidan ushbu Nizomga 2-ilovaga muvofiq shakldagi qarorga asosan oʻn kundan koʻp boʻlmagan muddatga soliq toʻlovchilarning (soliq agentlarining) soliq majburiyatlari bajarilishini taʼminlash uchun Soliq kodeksining 111-moddasida belgilangan tartibda amalga oshiriladi. Agar, soliq organi tomonidan soliq toʻlovchining (soliq agentining) bankdagi hisobvaraqlari boʻyicha operatsiyalarini toʻxtatib turishi toʻgʻrisidagi qaror qabul qilingan kundan eʼtiboran oʻn kun muddatda sudga iltimosnoma bilan murojaat etilmagan taqdirda, soliq toʻlovchining hisobvaraqalari boʻyicha operatsiyalarni toʻxtatilishi tijorat banklari tomonidan bekor qilinadi. Bunda, soliq organi tomonidan sudga yuborilgan iltimosnomaning nusxasi tegishli bankka Soliq organlarining shaxsiy hisobvaraqlarni yuritish tizimi orqali elektron shaklda onlayn yuborilishi shart. 21. Soliq toʻlovchining (soliq agentining) bankdagi hisobvaraqlari boʻyicha operatsiyalarni toʻxtatib turishi toʻgʻrisida soliq organining qarori tegishli bankka Soliq organlarining shaxsiy hisobvaraqlarni yuritish tizimi orqali elektron shaklda onlayn yuboriladi hamda ushbu yuborilgan sana va vaqt bank tomonidan ushbu qaror olingan sana va vaqt deb tushuniladi. Bir vaqtning oʻzida soliq organi tomonidan soliq toʻlovchining shaxsiy kabinetiga uning bankdagi hisobvaraqlari boʻyicha operatsiyalar toʻxtatib turilishi toʻgʻrisida ushbu Nizomga 3-ilovaga muvofiq shakldagi xabarnoma buning sabablari koʻrsatilgan holda yuboriladi. Agar, soliq toʻlovchining (soliq agentining) bankdagi hisobvaraqlari boʻyicha operatsiyalarini oʻn kundan koʻp boʻlmagan muddatga toʻxtatib turish toʻgʻrisidagi qarorni tijorat bankiga yuborish sanasi qonunchilikda belgilangan tartibda dam olish va (yoki) ish kuni boʻlmagan kun deb eʼtirof etiladigan kunga toʻgʻri kelsa, u holda soliq organi qarorining yuborilgan sana dam olish kunidan va (yoki) ish kuni boʻlmagan kundan keyingi ish kuni hisoblanadi. 22. Soliq toʻlovchining (soliq agentining) bankdagi hisobvaraqlari boʻyicha operatsiyalarni toʻxtatib turish toʻgʻrisida soliq organining qarori Soliq kodeksining 112-moddasi birinchi qismida belgilangan hollarda va muddatlarda soliq organining ushbu Nizomga 4-ilovaga muvofiq shakldagi qaroriga asosan bekor qilinadi. 23. Soliq toʻlovchining (soliq agentining) bankdagi hisobvaraqlari boʻyicha operatsiyalarni toʻxtatib turishni bekor qilish toʻgʻrisidagi qaror Soliq kodeksining 112-moddasiga muvofiq bankka elektron shaklda bunday qaror qabul qilingan kundan keyingi kundan kechiktirmay yuboriladi. 24. Soliq toʻlovchining (soliq agentining) bankdagi hisobvaraqlari boʻyicha operatsiyalarni toʻxtatib turish toʻgʻrisida soliq organining qarori qabul qilinganidan soʻng soliq toʻlovchining (soliq agentining) nomi va (yoki) uning soliq organining qaroriga muvofiq operatsiyalar toʻxtatib turilgan bankdagi hisobvaragʻi rekvizitlari oʻzgarsa, mazkur qaror bank tomonidan oʻz nomini oʻzgartirgan soliq toʻlovchiga (soliq agentiga) va rekvizitlari oʻzgartirilgan hisobvaraqqa nisbatan ijro etilishi shart. 25. Soliq toʻlovchining (soliq agentining) bankdagi hisobvaraqlari boʻyicha operatsiyalarni toʻxtatib turish toʻgʻrisida soliq organining qarori olinganidan soʻng banklar ushbu soliq toʻlovchiga (soliq agentiga) yangi hisobvaraqlar, omonatlar va depozitlar ochishga haqli emas, bundan qonunchilik hujjatlariga muvofiq undiruv yoʻl qoʻyilmaydigan hisobvaraqlar mustasno. 26. Ushbu Nizom talablariga rioya qilmagan aybdor shaxslar qonunchilik hujjatlarida belgilangan tartibda javob beradilar. 1. Ushbu Nizom “Davlat boji toʻgʻrisida”gi Oʻzbekiston Respublikasi Qonunining 16 va 17-moddalari hamda Oʻzbekiston Respublikasi Soliq kodeksining 89-moddasiga muvofiq davlat organlari va tashkilotlari tomonidan undirilgan davlat boji va boshqa yigʻimlarning budjet tizimiga tushumlarini hisobga olish tartibini belgilaydi. 2. Ushbu Nizom Oʻzbekiston Respublikasi diplomatik vakolatxonalari va konsullik muassasalari tomonidan chet elda undiriladigan konsullik yigʻimlariga, bojxona organlari tomonidan xorijiy davlatlar avtotransport vositalarining Oʻzbekiston Respublikasi hududiga kirganligi va uning hududi orqali tranziti uchun undiriladigan yigʻimlarga tatbiq etilmaydi. 3. Davlat boji va boshqa yigʻimlarni undiradigan davlat organlari va tashkilotlari (keyingi oʻrinlarda — vakolatli organ) davlat boji va boshqa yigʻimlarning toʻgʻri hisoblab chiqarilishi va toʻliq undirib olinishini taʼminlaydilar, shuningdek, Oʻzbekiston Respublikasining Davlat budjetiga va vakolatli organlarning budjetdan tashqari jamgʻarmalariga oʻz vaqtida oʻtkazilishi ustidan nazoratni amalga oshiradilar. Bunda Davlat xizmatlari markazlari va Oʻzbekiston Respublikasi Yagona interaktiv davlat xizmatlari portali orqali davlat xizmatlari koʻrsatishda davlat xizmati uchun vakolatli organ davlat bojlari va yigʻimlarni undirishga masʼul hisoblanadi. 4. Vakolatli organlar davlat boji va boshqa yigʻimlar boʻyicha tushumlarning hisobini ushbu Nizomga 1-ilovaga muvofiq shaklda Davlat boji va boshqa yigʻimlar tushumlarini elektron hisobga olish kitobida yoki billing tizimi orqali yuritadilar. Bunda tushumlarning hisobini yuritish boʻyicha belgilangan tartibda bosqichma-bosqich billing tizimiga oʻtilgandan soʻng mazkur kitobni yuritish toʻxtatiladi. 5. Davlat boji va boshqa yigʻimlar tushumlarini elektron hisobga olish kitobi har kuni ish kuni oxirigacha vakolatli organning masʼul xodimi tomonidan yuritiladi. 6. Davlat boji va boshqa yigʻimlarning har bir tushumi alohida satrga kiritiladi. 7. Davlat boji va boshqa yigʻimlar tushumlarini elektron hisobga olish kitoblari tegishli hisobot yili yakunlangandan keyin besh yil saqlanadi. 8. Davlat boji va boshqa yigʻimlar tushumlarini elektron hisobga olish kitoblariga yozuvlar quyidagi tasdiqlovchi hujjatlar asosida kiritiladi: davlat boji va boshqa yigʻimlar naqd pulda yoki bank plastik kartalaridan foydalangan holda toʻlanganda — bank tomonidan toʻlovchiga beriladigan belgilangan shakldagi kvitansiya yoki toʻlovni amalga oshirgan mansabdor shaxs yoxud vakolatli organning kassasi tomonidan toʻlovchiga beriladigan ushbu Nizomga 2-ilovaga muvofiq shakldagi kvitansiya; davlat boji va boshqa yigʻimlar naqd pulsiz shaklda toʻlanganda — bankning qogʻoz yoki elektron shakldagi toʻlov hujjati. 9. Davlat boji va boshqa yigʻimlar naqd pulsiz oʻtkazilganligiga doir toʻlov topshiriqnomalari, davlat boji va boshqa yigʻimlarni toʻlash uchun pul qabul qilib olinganligi toʻgʻrisidagi kvitansiya davlat boji va boshqa yigʻimlarni undiradigan vakolatli organlarda qoladigan tegishli materiallarga qoʻshib qoʻyiladi. 10. Davlat boji va boshqa yigʻimlar toʻlashdan ozod etilgan hollarda Davlat boji va boshqa yigʻimlar tushumlarini hisobga olish kitobiga imtiyozni tasdiqlovchi hujjatlarning nomi, raqami, sanasi va tegishli moddasi toʻgʻrisida belgi qoʻyiladi. 11. Toʻlovchining davlat boji va boshqa yigʻimlarni naqd pul shaklida toʻlaganligi fakti bank tomonidan toʻlovchiga beriladigan belgilangan shakldagi kvitansiya yoki billing sistemasi yordami bilan tasdiqlanadi. 12. Davlat boji va boshqa yigʻimlarning bir qismi vakolatli organ tasarrufida qoldirilgan taqdirda, davlat boji va boshqa yigʻimlar yagona hisobvaragʻiga oʻtkazilib, keyinchalik Oʻzbekiston Respublikasi Davlat budjeti hamda vakolatli organ oʻrtasida qonunchilik hujjatlariga muvofiq taqsimlangan holda toʻlanadi. 13. Davlat boji va boshqa yigʻimlar tushumlari boʻyicha hisobot vakolatli organlar tomonidan oʻzi joylashgan yerdagi davlat soliq xizmati organlariga yilning har choragida, hisobot choragidan keyingi oyning 10-kunidan kechiktirmasdan taqdim etiladi. 14. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. _________________________________________ (davlat boji yoki boshqa yigʻimning nomi) soʻm T.r Yuridik shaxsning nomi yoki jismoniy shaxsning F.I.O. STIR Davlat boji yoki boshqa yigʻimning hisoblanishi Davlat boji yoki boshqa yigʻimning toʻlanishi Davlat boji yoki boshqa yigʻimni toʻlashdan ozod qilinishi (yoki kamaytirilishi) Davlat boji yoki boshqa yigʻimning qaytarilishiga asos (vakolatli organning hujjati) yozuv sanasi stavka miqdori summasi tasdiqlovchi hujjat Summa Hisobvaragʻi normativ-huquqiy hujjat nomi, raqami, sanasi va tegishli moddasi summa sana raqami summa sana raqami Jami 1. Ushbu Nizom yuridik shaxslarning mol-mulkiga solinadigan soliq, yuridik shaxslardan olinadigan yer soligʻi, jismoniy shaxslardan olinadigan daromad soligʻi, ijtimoiy soliq, qoʻshilgan qiymat soligʻi va aylanmadan olinadigan soliq hisobotini (keyingi oʻrinlarda — soliq hisoboti) soliq organi tomonidan shakllantirish va tuzish tartibini belgilaydi. Mazkur Nizom talablari soliq toʻlovchining tashabbusi bilan yoki soliq tekshiruvlari natijasida qayta aniqlashtirilgan soliq hisobotlarini shakllantirish va taqdim etish holatlariga nisbatan tatbiq etilmaydi. Soliq toʻlovchining tashabbusi bilan yoki soliq tekshiruvlari natijasida qayta aniqlashtirilgan soliq hisobotlarini shakllantirish va taqdim etish tartibi qonunchilik hujjatlariga muvofiq belgilanadi. 2. Mazkur Nizomda quyidagi asosiy tushunchalardan foydalaniladi: ichki manbalar — soliq toʻlovchilar taqdim etgan soliq va moliyaviy hisobotlar, oʻtkazilgan xronometraj, soliq monitoringi, koʻzdan kechirish va soliq tekshiruvi natijalariga oid soliq organlarining axborot tizimlarida, shuningdek, elektron hisobvaraq-faktura, onlayn nazorat-kassa texnikasi, elektron toʻlov cheklari, soliq organlarining “E-imtiyoz” dasturi hamda qonunchilikda taqiqlanmagan boshqa manbalardan olingan maʼlumotlar; tashqi manbalar — Oʻzbekiston Respublikasi Soliq kodeksi (keyingi oʻrinlarda — Soliq kodeksi) va boshqa qonunchilik hujjatlariga muvofiq soliq organlariga maʼlumotlar taqdim etish majburiyati yuklangan davlat organlari va boshqa tashkilotlarning maʼlumotlari; soliq organlari tomonidan shakllantirilgan soliq hisoboti — ichki va tashqi manbalar asosida soliq organlari tomonidan avtomatik ravishda shakllantirilgan, joriy soliq davri uchun soliq toʻlovchilar va soliq agentlarining soliq majburiyatlarini aniqlashga asos boʻlib xizmat qiladigan hujjatlar. 3. Soliq hisobotlarining koʻrsatkichlari ichki va tashqi manbalar maʼlumotlari asosida soliq turlari kesimida shakllantiriladi. Bunda mazkur Nizomga ilovada keltirilgan sxemada nazarda tutilgan muddatlarga qadar hisobotni topshirgan soliq toʻlovchilarning shaxsiy kabinetiga qayta shakllantirilgan hisobot yuborilmaydi. 4. Ushbu Nizomning 3-bandida koʻrsatilgan manbalardan tashqari yuridik shaxslarning mol-mulkiga solinadigan soliq, yuridik shaxslardan olinadigan yer soligʻi, jismoniy shaxslardan olinadigan daromad soligʻi, ijtimoiy soliq, qoʻshilgan qiymat soligʻi va aylanmadan olinadigan soliq, ularni shakllantirish uchun zarur koʻrsatkichlar soliq toʻlovchilar tomonidan ularning shaxsiy kabinetlaridagi interaktiv xizmatlar orqali kiritiladigan quyidagi maʼlumotlarni inobatga olgan holda shakllantiriladi: yuridik shaxslarning mol-mulkiga solinadigan soliq hisoboti va boʻnak toʻlovlari maʼlumotnomasi — soliq solinmaydigan, kamaytiruvchi koeffitsiyent qoʻllanadigan, davlat roʻyxatidan oʻtkazilmagan obyektlar, obyektning oʻrtacha yillik qoldiq qiymati (qoldiq qiymati) hamda mol-mulkni mustaqil baholash natijalari toʻgʻrisidagi; yuridik shaxslardan olinadigan yer soligʻi hisoboti — soliq solinmaydigan, kamaytiruvchi koeffitsiyent qoʻllanadigan va davlat roʻyxatidan oʻtkazilmagan yer uchastkalari toʻgʻrisidagi; jismoniy shaxslardan olinadigan daromad soligʻi va ijtimoiy soliq hisoboti — jismoniy shaxsning familiyasi, ismi, otasining ismi, shaxsiy identifikatsiya raqami, lavozimi, rezidentligi, hisoblangan mehnatga haq toʻlash tarzidagi daromadlar, mehnat shartnomasi tuzilgan sana, mehnat shartnomasining turi, shakli va holati, ish rejimi (vaqti), ish oʻrni, jismoniy shaxslarga hisoblangan (toʻlangan) boshqa daromadlar (dividend va foiz koʻrinishidagi daromadlardan tashqari) va ularning turlari, imtiyozlar hamda hisoblangan soliq toʻgʻrisidagi; qoʻshilgan qiymat soligʻi hisoboti — hisobga olinadigan qoʻshilgan qiymat soligʻi summasiga tuzatish kiritish bilan bogʻliq maʼlumotlar, soliq imtiyozlaridan foydalanish huquqini beruvchi normativ-huquqiy hujjat turi, raqami va sanasi, shu jumladan, imtiyoz summasi; aylanmadan olinadigan soliq hisoboti — soliq solishda hisobga olinmaydigan daromadlar, soliq solinadigan bazani kamaytiradigan chegirmalar, shuningdek, soliq imtiyozlaridan foydalanish huquqini beruvchi normativ-huquqiy hujjat turi, raqami va sanasi, shu jumladan, imtiyoz summasi. 41. Oʻzbekiston Respublikasi Soliq kodeksining 465-moddasi toʻrtinchi qismini qoʻllash maqsadida aylanmadan olinadigan soliqni hisoblab chiqarishda yakka tartibdagi tadbirkorlar va oʻzini oʻzi band qilgan shaxslarning toʻlov tashkilotlari raqamli platformalari orqali tovarlarni (xizmatlarni) realizatsiya qilishdan olgan bir milliard soʻmgacha boʻlgan daromadlari boʻyicha toʻlov tashkilotlari soliq agenti deb eʼtirof etiladi. 42. Oʻzbekiston Respublikasi Soliq kodeksining 465-moddasi beshinchi qismini qoʻllash maqsadida aylanmadan olinadigan soliqni hisoblab chiqarishda quyidagilar soliq agenti deb eʼtirof etiladi: yuridik shaxslar — oʻzini oʻzi band qilgan shaxslarning soliq davrida tovarlarni (xizmatlarni) realizatsiya qilish boʻyicha yuridik shaxslardan olgan bir milliard soʻmgacha boʻlgan daromadlari boʻyicha; mijozlarni izlash boʻyicha xizmat koʻrsatuvchi agregator hisoblangan yuridik shaxslar — yengil avtotransport vositasida yoʻlovchilarni shahar, shahar atrofi va shaharlararo tashish hamda buyurtma asosida tovarlarni yetkazib berish (yuk tashish bundan mustasno) xizmatlarini koʻrsatadigan oʻzini oʻzi band qilgan shaxslarning ushbu agregatordan foydalanish orqali soliq davrida xizmatlarni koʻrsatishdan olgan bir milliard soʻmgacha boʻlgan daromadlari boʻyicha. Bunda oʻzini oʻzi band qilgan shaxslar toʻlashi lozim boʻlgan aylanmadan olinadigan soliq yuridik shaxslar tomonidan soliq organlarining xabarnomasi asosida toʻlov manbaida ushlab qolinadi. Ushbu bandning toʻrtinchi xatboshisida koʻrsatilgan xabarnoma soliq organlarida mavjud boʻlgan ichki va tashqi manbalar maʼlumotlari asosida soliq organlari tomonidan shakllantiriladi va soliq agenti boʻlgan yuridik shaxslarga har oyda hisobot davridan keyingi oyning beshinchi kunidan kechiktirmay yuboriladi. 43. Yakka tartibdagi tadbirkorlar va oʻzini oʻzi band qilgan shaxslar toʻlashi lozim boʻlgan aylanmadan olinadigan soliqni ushlab qolish zimmasiga yuklangan soliq agentlari uchun soliq hisobotlari har bir yakka tartibdagi tadbirkor yoki oʻzini oʻzi band qilgan shaxs kesimida shakllantiriladi va taqdim etiladi. Bunda hisoblangan va toʻlangan soliq hisobi yakka tartibdagi tadbirkor yoki oʻzini oʻzi band qilgan shaxs soliq toʻlovchi sifatida hisobda turgan joydagi soliq organida soliq toʻlovchining shaxsiy hisobvaragʻida yuritiladi. 5. Soliq hisobotlarida keltirilgan satr maʼlumotlari hamda ichki va tashqi manbalar maʼlumotlari asosida avtomatik tarzda shakllangan koʻrsatkich raqamlari formula orqali aniqlanadi. 6. Yangi tashkil etilgan yuridik shaxslar davlat roʻyxatidan oʻtkazilgan kundan eʼtiboran davlat roʻyxatidan oʻtkazish chogʻida tanlagan soliq turidan kelib chiqqan holda, qoʻshilgan qiymat soligʻi yoki aylanmadan olinadigan soliq hisoboti soliq organlari tomonidan shakllantiriladi. 7. Soliq kodeksining 268-moddasiga asosan hisobga oʻtkazilishi lozim boʻlgan qoʻshilgan qiymat soligʻi summasi soliq toʻlovchining tanloviga koʻra alohida-alohida usulda va (yoki) mutanosib usulda aniqlanadi. Bunda soliq hisoboti mutanosib usul boʻyicha soliq organi tomonidan avtomatik ravishda shakllantiriladi hamda alohida-alohida usulni tanlash va koʻrsatkichlarni kiritish imkoniyati yaratiladi. 8. Mol-mulk va yer soligʻi boʻyicha soliq davrida soliq bazasida (hisoblab chiqarilgan soliq summasi) oʻzgarish boʻlganda yoki soliq boʻyicha majburiyatlar yuzaga kelganda, shuningdek, yangi mulk huquqi davlat roʻyxatidan oʻtkazilganda, yuridik shaxslar Soliq kodeksida belgilangan tartibda soliq organiga aniqlashtirilgan soliq hisobotini taqdim etadi. 9. Mol-mulk va yer soligʻi boʻyicha soliq hisobotlari soliq organlari tomonidan ushbu soliq turlari boʻyicha soliq toʻlovchilar deb eʼtirof etilganlar uchun shakllantiriladi. 10. Soliq hisobotlarini soliq organlari tomonidan shakllantirish, soliq toʻlovchining shaxsiy kabinetiga yuborish (joylashtirish) ushbu Nizomga ilovadagi sxema boʻyicha amalga oshiriladi. 11. Soliq toʻlovchi yoki uning vakolatli vakili besh kun ichida, lekin tegishli soliq hisobotini taqdim qilish muddatidan kechiktirmasdan soliq organlari tomonidan shakllantirilgan hamda uning shaxsiy kabinetiga yuborilgan (joylashtirilgan) yuridik shaxslarning mol-mulkiga solinadigan soliq, yuridik shaxslardan olinadigan yer soligʻi, jismoniy shaxslardan olinadigan daromad soligʻi, ijtimoiy soliq, qoʻshilgan qiymat soligʻi va aylanmadan olinadigan soliq hisobotlarining toʻgʻriligi va toʻliqligini tasdiqlaydi yoxud eʼtirozlari mavjud boʻlsa, soliq hisobotiga tuzatish kiritadi. Bunda soliq toʻlovchi yoki uning vakolatli vakili tomonidan ushbu soliq hisoboti toʻgʻriligi va toʻliqligi belgilangan muddatda tasdiqlanmaganda yoxud tuzatishlar kiritilmaganda, soliq organlari tomonidan shakllantirilgan hisobotga soliq toʻlovchining roziligini bildiradi. Soliq organlari tomonidan shakllantirilgan soliq hisoboti boʻyicha tegishli soliq hisobotini taqdim qilish muddatining soʻnggi kuniga qadar soliq toʻlovchi tuzatish kiritmagan va (yoki) uni tasdiqlamagan taqdirda, ushbu soliq hisobotini taqdim qilish muddati tugagan kun hisobot tuzilgan va taqdim etilgan deb hisoblanadi. 12. Soliq organlari tomonidan ushbu Nizomning 3-bandiga asosan shakllantirilgan soliq hisobotida hisoblab chiqarilgan soliq summasining kamayishiga (oʻzgarishiga) olib kelgan holatlar yuzaga kelganda, notoʻgʻri yoki toʻliq boʻlmagan maʼlumotlar va (yoki) xatolar aniqlangan, shuningdek, soliq toʻlovchining hisob hujjatlariga koʻra soliq solish obyektlari va soliq solish bilan bogʻliq obyektlarda yoki soliq bazasida farq yuzaga kelgan taqdirda, soliq toʻlovchi tomonidan ushbu soliq hisobotiga zarur tuzatishlar kiritiladi va hisobot soliq organlariga taqdim etiladi. 13. Soliq hisobotida koʻrsatilgan maʼlumotlarning toʻgʻriligi va toʻliqligi uchun javobgarlik soliq toʻlovchining yoki soliq agentining zimmasiga yuklanadi. Bunda soliq organlari soliq hisobotining shakllantirilishi hamda rasmiylashtirilishi yuzasidan soliq toʻlovchiga batafsil tushuntirish berishi shart. 14. Agar tekshiruvdan oldingi tahlil chogʻida soliq organlari tomonidan shakllantirilgan soliq hisoboti bilan soliq organidagi yangilangan maʼlumotlar oʻrtasida tafovutlar va (yoki) xatolar aniqlansa, soliq toʻlovchi ushbu soliq hisobotiga zarur tuzatishlarni kiritishi va soliq organlariga aniqlashtirilgan soliq hisobotini yoki aniqlangan tafovutlarning asosnomasini taqdim etishi lozim. 15. Soliq toʻlovchilar: a) ushbu Nizomning 3-bandida nazarda tutilgan manbalardan tashqari shaxsiy kabinetlaridagi interaktiv xizmatlar orqali tegishli hududlarni koʻrsatgan holda: yuridik shaxslarning mol-mulkiga solinadigan soliq boʻyicha ushbu Nizomning 4-bandi ikkinchi xatboshisida koʻrsatilgan maʼlumotlarni boʻnak toʻlovlari maʼlumotnomasini shakllantirish uchun joriy soliq davrining 5-yanvaridan kechiktirmay, soliq hisobotini shakllantirish uchun hisobot davridan keyingi yilning 1-fevral sanasidan; yuridik shaxslardan olinadigan yer soligʻi hisobotini shakllantirish uchun ushbu Nizomning 4-bandi uchinchi xatboshisida koʻrsatilgan maʼlumotlarni qishloq xoʻjaligiga moʻljallanmagan yerlar boʻyicha joriy soliq davrining 5-yanvaridan kechiktirmay, qishloq xoʻjaligiga moʻljallangan yerlar boʻyicha joriy soliq davrining 1-aprelidan; jismoniy shaxslardan olinadigan daromad soligʻi va ijtimoiy soliq hisobotini shakllantirish uchun ushbu Nizomning 4-bandi toʻrtinchi xatboshisida koʻrsatilgan maʼlumotlarni hisobot oyidan keyingi oyning oʻninchi kunidan kechiktirmay, yil yakunlari boʻyicha esa keyingi yilning 5-fevralidan; qoʻshilgan qiymat soligʻi hisobotini shakllantirish uchun ushbu Nizomning 4-bandi beshinchi xatboshisida koʻrsatilgan maʼlumotlarni hisobot oyidan keyingi oyning oʻninchi kunidan; aylanmadan olinadigan soliq hisobotini shakllantirish uchun ushbu Nizomning 4-bandi oltinchi xatboshisida koʻrsatilgan maʼlumotlarni hisobot oyidan keyingi oyning oʻninchi kunidan kechiktirmay, yil yakunlari boʻyicha esa keyingi yilning 1-fevralidan kechiktirmay kiritishi lozim; b) qonunchilik hujjatlarida belgilangan imtiyozlardan foydalanishi uchun soliq imtiyozlarini soliq organlarining axborot tizimlaridan foydalangan holda, soliq imtiyozlarining har bir turiga maxsus identifikatsiya kodi asosida hisobga olishi lozim, tovar (xizmat)larga berilgan imtiyozlar bundan mustasno; v) soliq organlari tomonidan shakllantirilgan soliq hisobotlari toʻgʻriligi va toʻliqligi boʻyicha tasdiqlagandan soʻng ushbu Nizomning 14-bandida nazarda tutilgan holatlar yuzaga kelganda, zarur tuzatishlar kiritmaganliklari uchun qonunchilik hujjatlarida belgilangan tartibda javobgar hisoblanadi. 17. Soliq toʻlovchilarga soliq organlari tomonidan tuzilgan soliq hisobotlari qabul qilinganligini shaxsiy kabineti orqali aniqlash imkoniyati yaratiladi. 18. Soliq organlari soliq toʻlovchilar tomonidan soliqlarning toʻgʻri hisoblanishi va oʻz muddatlarida toʻlanishining toʻgʻriligini nazorat qiladi. 19. Soliq organlari tomonidan shakllantirilgan soliq hisobotlari ushbu Nizomning 11-bandiga asosan soliq toʻlovchi tomonidan belgilangan muddatlarda tasdiqlash yoki qayta ishlangan soliq hisobotini taqdim etish taʼminlanmagan hollarda, soliq toʻlovchini qonunchilik hujjatlarida belgilangan javobgarlikdan ozod etmaydi. 20. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarSoliq turlariMuddatlar1-bosqichSoliq organlariIchki va tashqi manbalar, shuningdek,soliq toʻlovchi tomonidan kiritilgan maʼlumotlarni umumlashtiradi.Yuridik shaxslarning mol-mulkiga solinadigan soliq1. Boʻnak toʻlovlari maʼlumotnomasini shakllantirish uchun joriy soliq davrining 10-yanvaridan kechiktirmay.2. Soliq hisobotini shakllantirish uchun hisobot davridan keyingi yilning 1-fevral sanasidan kechiktirmay.Yuridik shaxslardan olinadigan yer soligʻi1. Qishloq xoʻjaligiga moʻljallanmagan yerlar boʻyicha joriy soliq davrining 15-yanvaridan kechiktirmay.2. Qishloq xoʻjaligiga moʻljallangan yerlar boʻyicha joriy soliq davrining 10-aprelidan kechiktirmay.Jismoniy shaxslardan olinadigan daromad soligʻi va ijtimoiy soliqHisobot davridan keyingi oyning oʻninchi kunidan kechiktirmay, yil yakunlari boʻyicha keyingi yilning 10-fevralidan kechiktirmay.Qoʻshilgan qiymat soligʻiHisobot davridan keyingi oyning oʻn beshinchi kunidan kechiktirmay.Aylanmadan olinadigan soliqHisobot davridan keyingi oyning oʻninchi kunidan kechiktirmay, yil yakunlari boʻyicha keyingi yilning 1-fevralidan kechiktirmay.2-bosqichSoliq organlariSoliq hisobotlarini shakllantiradi.Ushbu Nizomning 1-bandida koʻrsatilgan soliqlar boʻyichaMaʼlumotlar umumlashtirilgandan soʻng 1 kun ichida.3-bosqichSoliq organlariShakllantirilgan soliq hisobotini soliq toʻlovchining shaxsiy kabinetiga yuboradi (joylashtiradi).Ushbu Nizomning 1-bandida koʻrsatilgan soliqlar boʻyichaSoliq hisobotlarini shakllantirish bilan bir vaqtda.4-bosqichSoliq toʻlovchiSoliq organi tomonidan shakllantirilgan soliq hisobotini tasdiqlaydi yoki unga tuzatish kiritadi.Yuridik shaxslarning mol-mulkiga solinadigan soliq1. Boʻnak toʻlovlari maʼlumotnomasi soliq toʻlovchining shaxsiy kabinetiga kelib tushgandan (joylashtirilgandan) soʻng 5 kun ichida, lekin tegishli boʻnak toʻlovlari boʻyicha maʼlumotnomani taqdim qilish muddatidan kechiktirmasdan.2. Soliq hisoboti — hisobot davridan keyingi yilning 1-mart sanasiga qadar.Yuridik shaxslardan olinadigan yer soligʻi1. Qishloq xoʻjaligiga moʻljallanmagan yerlar boʻyicha hisobot soliq toʻlovchining shaxsiy kabinetiga kelib tushgandan (joylashtirilgandan) soʻng 5 kun ichida, lekin tegishli soliq hisobotini taqdim qilish muddatidan kechiktirmasdan.2. Qishloq xoʻjaligiga moʻljallangan yerlar boʻyicha joriy soliq davrining 1-may sanasiga qadar.Jismoniy shaxslardan olinadigan daromad soligʻi va ijtimoiy soliqSoliq hisoboti soliq toʻlovchining shaxsiy kabinetiga joylashtirilgandan soʻng 5 kun ichida, lekin tegishli soliq hisobotini taqdim qilish muddatidan kechiktirmasdan.Qoʻshilgan qiymat soligʻiSoliq hisoboti soliq toʻlovchining shaxsiy kabinetiga joylashtirilgandan soʻng 5 kun ichida, lekin tegishli soliq hisobotini taqdim qilish muddatidan kechiktirmasdan.Aylanmadan olinadigan soliqSoliq hisoboti soliq toʻlovchining shaxsiy kabinetiga joylashtirilgandan soʻng 5 kun ichida, lekin tegishli soliq hisobotini taqdim qilish muddatidan kechiktirmasdan. 1. Ushbu Nizom soliq organi tomonidan qishloq xoʻjaligiga moʻljallangan yerlarni sugʻorish va baliq yetishtirish uchun ishlatilgan suv hajmi boʻyicha suv resurslaridan foydalanganlik uchun soliq hisobotini (keyingi oʻrinlarda — soliq hisoboti) shakllantirish, shu jumladan, dehqon xoʻjaliklari va qishloq xoʻjaligiga moʻljallangan yerlarga ega boʻlgan jismoniy shaxslar uchun suv resurslaridan foydalanganlik uchun soliqni (keyingi oʻrinlarda — soliq) hisoblash tartibini belgilaydi. Nizom talablari soliq toʻlovchining tashabbusi bilan yoki soliq tekshiruvlari natijasida qayta aniqlashtirilgan soliq hisobotlarini shakllantirish va taqdim etish holatlariga nisbatan tatbiq etilmaydi. Soliq toʻlovchining tashabbusi bilan yoki soliq tekshiruvlari natijasida qayta aniqlashtirilgan soliq hisobotlarini shakllantirish va taqdim etish tartibi qonunchilik hujjatlariga muvofiq belgilanadi. 2. Mazkur Nizomda quyidagi asosiy tushunchalardan foydalaniladi: ichki manbalar — soliq toʻlovchilar taqdim etgan soliq va moliyaviy hisobotlar, soliq monitoringi, koʻzdan kechirish va soliq tekshiruvi natijalariga oid soliq organlarining axborot tizimlaridan, shuningdek, soliq organlarining “E-imtiyoz” dasturi hamda qonunchilik hujjatlarida taqiqlanmagan boshqa manbalardan olingan maʼlumotlar; soliq organlari tomonidan shakllantirilgan soliq hisoboti — ichki va tashqi manbalar asosida soliq organlari tomonidan avtomatik ravishda shakllantirilgan, joriy soliq davri uchun soliq toʻlovchilar va soliq agentlarining soliq majburiyatlarini aniqlashga asos boʻlib xizmat qiladigan hujjatlar; suv isteʼmolchilari — oʻz ehtiyojlarini qondirish uchun suv obyektidan yoki suv xoʻjaligi obyektidan suv resurslarini belgilangan tartibda oluvchi yuridik yoki jismoniy shaxslar; suv isteʼmoli meʼyori (keyingi oʻrinlarda — meʼyor) — suv isteʼmolchilari tomonidan suv resurslaridan suv oʻlchash vositalarisiz foydalanilgan hollarda, ularning ekin maydonlariga ekilgan ekin turlarini sugʻorish uchun suvga boʻlgan ehtiyojlarini qondirishga yetarli deb hisoblangan suv hajmi; suv oʻlchash vositalari — suv isteʼmolchilari ekin maydonlarining suv kirish nuqtalariga oʻrnatilgan suv sarfini oʻlchash (shuningdek, boshqarish) imkonini beruvchi standart yoki elektron qurilmalar; tashqi manbalar — Oʻzbekiston Respublikasining Soliq kodeksi (keyingi oʻrinlarda — Soliq kodeksi) va boshqa qonunchilik hujjatlariga muvofiq soliq organlariga maʼlumotlarni taqdim etish majburiyati yuklangan davlat organlari va boshqa tashkilotlarning maʼlumotlari. 3. Qishloq xoʻjaligi maqsadlarida foydalanilgan suv hajmi boʻyicha suv resurslaridan foydalanganlik uchun soliq ushbu Nizomga 1-ilovaga muvofiq sxema asosida hisoblanadi. 4. Soliq organlariga soliqni hisoblash uchun asos boʻladigan quyidagi maʼlumotlar vazirlik va idoralar tomonidan oʻzaro axborot almashinuvi tizimi, shuningdek, 2025-yil 1-yanvardan boshlab “Suv hisobi” axborot tizimi orqali taqdim etib boriladi, jumladan: a) “Suv yetkazib berish xizmati” davlat muassasalari fuqarolarning oʻzini oʻzi boshqarish organlari bilan birgalikda har yili: qishloq xoʻjaligiga moʻljallangan yerlarni sugʻorish va baliq yetishtirish uchun ishlatilgan suv resurslari hajmi toʻgʻrisidagi maʼlumotlar; joriy soliq davrining 10-dekabridan kechiktirmay, yuridik shaxslar tomonidan isteʼmol qilingan suv resurslari toʻgʻrisida 2-ilovaga muvofiq maʼlumotlar; hisobot yilidan keyingi yilning 20-yanvaridan kechiktirmasdan, dehqon xoʻjaliklari tomonidan isteʼmol qilingan suv resurslari hajmi toʻgʻrisida 3-ilova muvofiq maʼlumotlar; hisobot yilidan keyingi yilning 20-yanvaridan kechiktirmasdan, tadbirkorlik faoliyati va (yoki) daromad olish uchun moʻljallangan, yashash uchun moʻljallanmagan koʻchmas mulk obyektlariga ega boʻlgan jismoniy shaxslar tomonidan isteʼmol qilingan suv resurslari hajmi toʻgʻrisida 4-ilovaga muvofiq maʼlumotlar; hisobot yilining 1-avgustiga qadar qishloq xoʻjaligi ekinlari turlari boʻyicha belgilangan yillik suv olish limitlari toʻgʻrisida 5-ilovaga muvofiq maʼlumotlar; onlayn suv oʻlchash vositalari asosida aniqlangan suv hajmi toʻgʻrisida 2 — 5-ilovalarga muvofiq onlayn shakldagi maʼlumotlar; hisobot yilining 20-apreliga qadar xalq deputatlari tuman (shahar) Kengashlari tomonidan qishloq xoʻjaligi ekinlarining vegetatsiya davri va hisobot yilining 20-oktabriga qadar kuz-qish davri uchun tasdiqlangan suv olish limitlari toʻgʻrisidagi maʼlumotlar; b) Oʻzbekiston Respublikasi Qishloq xoʻjaligi vazirligi tomonidan har yili 6-ilovaga muvofiq: hisobot yilining 10-mayiga qadar asosiy ekin maydonlariga ekiladigan ekin turlari (paxta, gʻalla, poliz, sabzavot, sholi va boshqalar) toʻgʻrisidagi maʼlumotlar; hisobot yilining 15-iyuliga qadar takroriy ekin maydonlariga ekiladigan ekin turlari toʻgʻrisidagi maʼlumotlar. 5. Ushbu Nizomning 4-bandida nazarda tutilgan maʼlumotlarni “Suv hisobi” axborot tizimiga kiritish uchun tegishliligi boʻyicha Oʻzbekiston Respublikasi Suv xoʻjaligi vazirligi va Qishloq xoʻjaligi vazirligi hamda ularning hududiy boʻlinmalari javobgar hisoblanadi. 6. Soliq hisobotlarining koʻrsatkichlari ichki va tashqi manbalar maʼlumotlari asosida shakllantiriladi. Bunda mazkur Nizomga 1-ilovaga muvofiq sxemada nazarda tutilgan muddatlarda hisobotni topshirgan soliq toʻlovchining shaxsiy kabinetiga qayta shakllantirilgan hisobot yuborilmaydi. 7. Oʻzbekiston Respublikasi Suv xoʻjaligi vazirligi va Qishloq xoʻjaligi vazirligi hamda ularning hududiy boʻlinmalari tomonidan taqdim etilgan maʼlumotlar soliq organlarining maʼlumotlar bazasida elektron shaklda umumlashtirilib, ushbu maʼlumotlar va Oʻzbekiston Respublikasi Soliq kodeksining 445-moddasiga muvofiq suv resurslari uchun soliq stavkalari asosida soliq summasi hisoblanadi. 8. Soliq organlari soliqqa oid maʼlumotlar bazasidan va belgilangan soliq stavkalaridan kelib chiqqan holda, quyidagilar uchun soliq summasini aniqlaydi: dehqon xoʻjaliklari uchun; qishloq xoʻjaligiga moʻljallangan yerlarga ega boʻlgan jismoniy shaxslar uchun; tadbirkorlik faoliyati va (yoki) daromad olish uchun moʻljallangan, yashash uchun moʻljallanmagan koʻchmas mulk obyektlariga ega boʻlgan jismoniy shaxslar uchun; har yili 1-oktabrga qadar qishloq xoʻjaligi korxonalari uchun — qishloq xoʻjaligi yerlarini sugʻorish va baliq yetishtirish uchun ular tomonidan avvalgi soliq davrida ishlatilgan suv hajmining 70 foizi miqdorida. Bunda avvalgi soliq davrida qishloq xoʻjaligi korxonasi tomonidan ishlatilgan suv hajmi toʻgʻrisidagi axborot mavjud boʻlmaganda, soliq summasi xalq deputatlari tuman (shahar) Kengashlari tomonidan tasdiqlangan suv olish limitlari boʻyicha aniqlanadi; har yili 15-dekabrga qadar qishloq xoʻjaligi yerlarini sugʻorish va baliq yetishtirish uchun suv resurslaridan foydalangan yuridik shaxslar uchun. 9. Ushbu Nizomning 4-bandida nazarda tutilgan manbalardan tashqari, soliq hisobotlari uchun zarur boʻladigan koʻrsatkichlar soliq toʻlovchining shaxsiy kabinetidagi interaktiv xizmatlar orqali ham shakllantiriladi. 10. Soliq hisobotlarida keltirilgan satr maʼlumotlari hamda ichki va tashqi manbalar maʼlumotlari asosida avtomatik ravishda shakllantiriladigan koʻrsatkichlar formula orqali aniqlanadi. 11. Qishloq xoʻjaligi yerlarini sugʻorish va baliq yetishtirish uchun ishlatilgan suv hajmi boʻyicha suv resurslaridan foydalanganlik uchun soliq hisobotlari soliq organlari tomonidan ushbu soliq turi boʻyicha soliq toʻlovchilar deb eʼtirof etilganlar uchun shakllantiriladi. 12. Isteʼmol qilingan suv hajmi hisobini yuritmagan (yuritishdan bosh tortgan) qishloq xoʻjaligi mahsulotlarini ishlab chiqaruvchi yuridik shaxslar uchun suv soligʻi xalq deputatlari tuman (shahar) Kengashlari tomonidan tasdiqlangan limitlarga nisbatan ikki baravar oshirilgan holda hisoblanadi. 13. Soliq organlari tomonidan soliq hisobotlarini shakllantirish va ularni soliq toʻlovchining shaxsiy kabinetiga yuborish ishlari ushbu Nizomga 1-ilovaga muvofiq sxema boʻyicha amalga oshiriladi. 14. Soliq toʻlovchi yoki uning vakolatli vakili soliq organlari tomonidan shakllantirilgan soliq hisobotining toʻgʻriligi va toʻliqligini tasdiqlaydi yoxud eʼtirozlari mavjud boʻlsa, soliq hisobotini qayta ishlaydi va hisobot taqdim etishning oxirgi muddatiga qadar tegishli asoslarni ilova qilgan holda soliq organlariga taqdim etadi. 15. Soliq organlari tomonidan ushbu Nizomning9-bandiga asosan shakllantirilgan soliq hisobotida hisoblab chiqarilgan soliq summasining oʻzgarishiga olib keladigan holatlar yuzaga kelganda, notoʻgʻri yoki toʻliq boʻlmagan maʼlumotlar va(yoki) xatolar aniqlanganda, shuningdek, soliq toʻlovchining hisob hujjatlariga koʻra soliqqa tortish obyektlari va soliqqa tortish bilan bogʻliq obyektlarda yoki soliq bazasida farqlar yuzaga kelganda, soliq toʻlovchi tomonidan ushbu soliq hisobotiga zarur tuzatishlar kiritiladi va hisobot soliq organlariga taqdim etiladi. 16. Soliq hisobotida koʻrsatilgan maʼlumotlarning toʻgʻriligi uchun javobgarlik soliq toʻlovchi yoki uning vakolatli vakili zimmasiga yuklanadi. 17. Agar soliq organlari tomonidan tekshiruvdan oldin shakllantirilgan soliq hisoboti bilan yangilangan maʼlumotlar oʻrtasida tafovutlar va (yoki) xatolar aniqlansa, soliq toʻlovchi ushbu soliq hisobotiga zarur tuzatishlarni kiritishi hamda soliq organlariga aniqlashtirilgan soliq hisobotini yoki aniqlangan tafovutlarning asosnomasini taqdim etishi lozim. 18. Soliq organlari tomonidan hisoblab chiqarilgan soliq summasi soliq toʻlovchi tomonidan belgilangan muddatda tasdiqlanmaganda yoki rad etilmaganda, xabarnomada koʻrsatilgan maʼlumotlar toʻgʻriligi va toʻliqligi tasdiqlangan hisoblanadi hamda soliq summasi soliq toʻlovchining shaxsiy hisobvaragʻiga kiritiladi. 19. Soliq toʻlovchi: qonunchilik hujjatlarida belgilangan soliq imtiyozlaridan foydalanish uchun soliq organining “E-imtiyoz” axborot tizimidan foydalangan holda, soliq imtiyozlarini uning har bir turiga maxsus identifikatsiya kodi asosida hisobga olishi lozim; ushbu Nizomning 15-bandida nazarda tutilgan holatlar yuzaga kelganda, zarur tuzatishlar kiritmaganligi uchun qonunchilik hujjatlarida belgilangan tartibda javobgar hisoblanadi. 20. Soliq toʻlovchi: soliq organidan va boshqa vakolatli organlardan (ularning vakolatlari doirasida) amaldagi soliqlar toʻgʻrisida, soliq toʻgʻrisidagi qonunchilik hujjatlaridagi oʻzgarishlar, soliqlarni hisoblab chiqarish va toʻlash tartibi haqidagi axborotni, soliq hisobotining va arizalarning shakllarini, shuningdek, ularni toʻldirish tartibi haqida tushuntirishlarni bepul olish; oʻz soliq majburiyati bajarilishi boʻyicha soliq organlarida va boshqa vakolatli organlarda mavjud boʻlgan maʼlumotlarni olish huquqiga ega. 21. Soliq organlari tomonidan shakllantirilgan soliq hisobotlari soliq toʻlovchilar tomonidan Oʻzbekiston Respublikasining Soliq kodeksida soliq hisobotini topshirishning belgilangan muddatidan kechiktirilmagan holda shaxsiy kabinet orqali tasdiqlanishi lozim. 22. Soliq toʻlovchi oʻzining shaxsiy kabineti orqali soliq organlari tomonidan shakllantirilgan soliq hisoboti qabul qilinganligini kuzatishi mumkin. 23. “Suv yetkazib berish xizmati” davlat muassasalari fuqarolarning oʻzini oʻzi boshqarish organlari bilan birgalikda isteʼmol qilingan suv hajmlari boʻyicha taqdim etgan maʼlumotlar soliq organlarining maʼlumotlar bazasiga kiritiladi va ushbu maʼlumotlarga hamda Oʻzbekiston Respublikasi Soliq kodeksining 445-moddasida belgilangan soliq stavkalariga asosan soliq summasi hisoblab chiqiladi. Hisoblangan soliq summasi boʻyicha soliq toʻlash toʻgʻrisidagi toʻlov xabarnomasi dehqon xoʻjaliklari, shuningdek, qishloq xoʻjaligi yerlariga hamda tadbirkorlik faoliyati va (yoki) daromad olish uchun moʻljallangan, yashash uchun moʻljallanmagan koʻchmas mulk obyektlariga ega boʻlgan jismoniy shaxslarga hisobot davridan keyingi yilning 1-martidan kechiktirilmasdan yuboriladi. 24. Isteʼmol qilingan suv hajmi hisobini yuritmagan (yuritishdan bosh tortgan) qishloq xoʻjaligi mahsulotlarini ishlab chiqaruvchi jismoniy shaxslar uchun suv soligʻi xalq deputatlari tuman (shahar) Kengashlari tomonidan tasdiqlangan limitlarga nisbatan ikki baravar oshirilgan holda hisoblanadi. 25. Soliq organlari soliq hisobotida soliq summalari toʻgʻri hisoblanganligini va ularning oʻz muddatida toʻlanishini nazorat qiladi. 26. Soliq organlari tomonidan shakllantirilgan soliq hisoboti belgilangan muddatda soliq toʻlovchi tomonidan tasdiqlanmaganda yoki qayta ishlangan soliq hisoboti taqdim etilmaganda, soliq toʻlovchi qonunchilik hujjatlarida belgilangan javobgarlikdan ozod etilmaydi. 27. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Muddatlar 1-bosqich Suv xoʻjaligi vazirligi fuqarolarning oʻzini oʻzi boshqarish organlari bilan birgalikda Soliq organlariga quyidagi maʼlumotlarni taqdim etadi: a) qishloq xoʻjaligi yerlarini sugʻorish va baliq yetishtirish uchun yuridik shaxslar tomonidan foydalanilishi kutilayotgan suv hajmi toʻgʻrisida; Har yili joriy soliq davrining 10-dekabridan kechiktirmay b) dehqon xoʻjaliklari hamda tadbirkorlik faoliyati va (yoki) daromad olish uchun moʻljallangan, yashash uchun moʻljallanmagan koʻchmas mulk obyektlariga ega boʻlgan jismoniy shaxslar tomonidan foydalanilgan suv hajmi toʻgʻrisida; Hisobot yilidan keyingi yilning 20-yanvaridan kechiktirmasdan v) onlayn tartibda ishlaydigan suv uskunalarini oʻrnatgan suv isteʼmolchilari toʻgʻrisida; Onlayn shaklda g) xalq deputatlari tuman (shahar) Kengashlari tomonidan suv isteʼmolchilari kesimida tasdiqlangan suv olish limitlari toʻgʻrisida; vegetatsiya davri uchun 20-aprelga qadar, kuz-qish davri uchun 20-oktabrga qadar d) joriy yilda ekilgan ekin turlari uchun viloyatlar hamda tuman (shahar)lar kesimida belgilangan suv isteʼmoli meʼyorlari va suv olish limitlari toʻgʻrisida. Har yili hisobot yilining 1-avgustidan kechiktirmasdan Qishloq xoʻjaligi vazirligi Soliq organlariga quyidagi maʼlumotlarni taqdim etadi: a) asosiy ekin maydonlariga ekiladigan ekin turlari (paxta, gʻalla, poliz, sabzavot, sholi ekinlari va boshqalar) toʻgʻrisida maʼlumotlar; Har yili joriy soliq davrining 10-mayiga qadar b) takroriy ekin maydonlariga ekiladigan ekin turlari toʻgʻrisidagi maʼlumotlar. Har yili joriy soliq davrining 15-iyuliga qadar 2-bosqich Soliq organlari Suv resurslaridan foydalanganlik uchun soliq boʻyicha quyidagi toifa soliq toʻlovchilar boʻyicha ichki va tashqi manbalar asosida kelib tushgan maʼlumotlarni umumlashtiradi: a) qishloq xoʻjaligi yerlarini sugʻorish va baliq yetishtirish uchun suvdan foydalangan yuridik shaxslar boʻyicha; Joriy soliq davrining 12-dekabriga qadar b) dehqon xoʻjaliklari, qishloq xoʻjaligiga moʻljallangan yerlarga hamda tadbirkorlik faoliyati va (yoki) daromad olish uchun moʻljallangan, yashash uchun moʻljallanmagan koʻchmas mulk obyektlariga ega boʻlgan jismoniy shaxslar uchun boʻyicha. Soliq davridan keyingi yilning 25-yanvariga qadar 3-bosqich Soliq organlari 1. Qishloq xoʻjaligi yerlarini sugʻorish va baliq yetishtirish uchun suv resurslaridan foydalangan yuridik shaxslar boʻyicha soliq hisobotlarini avtomatik ravishda shakllantiradi.2. Dehqon xoʻjaliklari, qishloq xoʻjaligiga moʻljallangan yerlarga hamda tadbirkorlik faoliyati va (yoki) daromad olish uchun moʻljallangan, yashash uchun moʻljallanmagan koʻchmas mulk obyektlariga ega boʻlgan jismoniy shaxslar boʻyicha toʻlov xabarnomasini shakllantiradi. Maʼlumotlar umumlashtirilgandan soʻng 1 kun muddat ichida 4-bosqich Soliq organlari 1. Qishloq xoʻjaligi yerlarini sugʻorish va baliq yetishtirish uchun suv resurslaridan foydalangan yuridik shaxslar boʻyicha shakllantirilgan soliq hisobotini soliq toʻlovchining shaxsiy kabinetiga yuboradi. Soliq hisobotlari shakllantirilgandan soʻng 1 kun muddat ichida 2. Dehqon xoʻjaliklari, qishloq xoʻjaligiga moʻljallangan yerlarga hamda tadbirkorlik faoliyati va (yoki) daromad olish uchun moʻljallangan, yashash uchun moʻljallanmagan koʻchmas mulk obyektlariga ega boʻlgan jismoniy shaxslar boʻyicha shakllantirilgan toʻlov xabarnomasini soliq toʻlovchiga yetkazadi. Soliq davridan keyingi yilning 1-martiga qadar 5-bosqich Soliq toʻlovchi 1. Soliq organi shakllantirgan soliq hisobotini tasdiqlaydi.2. Soliq hisoboti boʻyicha eʼtirozlar boʻlganda, asoslarni ilova qilgan holda soliq hisobotini qayta ishlaydi va soliq organiga taqdim etadi. Hisobot davrining 15-dekabriga qadar 6-bosqich Soliq organlari Belgilangan muddatlarda soliq organlari tomonidan hisoblab chiqilgan soliq summasi soliq toʻlovchi tomonidan tasdiqlanmagan yoki rad etilmagan taqdirda, xabarnomada koʻrsatilgan maʼlumotlar toʻgʻriligi va toʻliqligi tasdiqlangan hisoblanadi va soliq summasini shaxsiy hisobvaragʻiga kiritadi. Hisobot davrining 15-dekabriga qadar T/rViloyat nomiTuman nomiSTIR / JSHSHIRKorxona nomiManzili(MFY, koʻcha, qishloq, ovul nomi)Yer maydoni(gektar)Yillik suv isteʼmoli limiti(m.kub)Haqiqatda isteʼmol qilingan suv hajmi(m.kub)(8=9+10+11)Suv resurslarining shakllanish manbalari(m.kub)shundan, soliqqa tortiladigan jami suv hajmi(m.kub) (12=13+14+15)jumladan, sugʻorishda foydalanilgan suv hajmi(m.kub)Limitdan ortiqcha foydalanilgan suv resurslari(m.kub)(16=8-7)shundanShoʻr yuvish uchun foydalanilgan suv resurslari(m.kub)yer usti manbalari(kanal, ariq va boshqalar)yer osti manbalarikollektor va drenaj tarmogʻidanTejaydigan texnologiyalar joriy qilmagan hamda suv oʻlchash uskunalarisiz aniqlanganTejaydigan texnologiyalar joriy qilgan hamda suv oʻlchash uskunalari asosida aniqlanganTejaydigan texnologiyalar joriy qilgan yoki suv oʻlchash uskunalari asosida aniqlangansugʻorish tarmogʻidan(m.kub)A1234567891011121314151617181.2.3.… T/rViloyat nomiTuman nomiSTIR / JSHSHIRKadastr kodiDehqon xoʻjaligi nomiManzili(MFY, koʻcha, qishloq, ovul nomi)Yer maydoni(gektar)Yillik suv isteʼmoli limiti(m.kub)Haqiqatda isteʼmol qilingan suv hajmi(m.kub)(9=10+11+ 12)Suv resurslarining shakllanish manbalari(m.kub)Shundan, soliqqa tortiladigan jami suv hajmi(m.kub)(13=14+15+16)jumladan, sugʻorishda foydalanilgan suv hajmi(m.kub)Limitdan ortiqcha foydalanilgan suv resurslari(m.kub)(17=9-8)shundanShoʻr yuvish uchun foydalanilgan suv resurslari(m.kub)yer usti manbalari(kanal, ariq va boshqalar)yer osti manbalarikollektor va drenaj tarmogʻidanTejaydigan texnologiyalar joriy qilmagan hamda suv oʻlchash uskunalarisiz aniqlanganTejaydigan texnologiyalar joriy qilgan hamda suv oʻlchash uskunalari asosida aniqlanganTejaydigan texnologiyalar joriy qilgan yoki suv oʻlchash uskunalari asosida aniqlangansugʻorish tarmogʻidan(m.kub)A123456789101112131415161718191.2.… T/rViloyat nomiTuman nomiSTIR / JSHSHIRKadastr kodiDehqon xoʻjaligi nomiManzili(MFY, koʻcha, qishloq, ovul nomi)Yer maydoni(gektar)Shundan:Yillik suv isteʼmoli limiti(m.kub)Haqiqatda isteʼmol qilingan suv hajmi(m.kub)(10 = 11 + 12 + 13 = 14 + 16)Suv resurslarining shakllanish manbai(m.kub)Suv resurslarining isteʼmol maqsadi(m.kub)Limitdan ortiqcha foydalanilgan suv hajmi(m.kub)(18 = 10 - 9)Suv oʻlchash uskunalaridanjoriy yilda suvni tejaydigan uskunalar asosida sugʻorilgan yer maydoni(gektar)yer usti manbalari(kanal, ariq va boshqalar)yer osti manbalarikollektor va drenaj tarmogʻi suvlaridanekinlarni sugʻorish uchunshundan:shoʻr yuvishshundan:suv oʻlchash uskunalari asosidasuv oʻlchash uskunalari asosidafoydalanish boshlangan sanafoydalanish toʻxtatilgan sanaA12345678910111213141516171819201.2.3.… T/rViloyat nomiTuman nomi1 gektar yer maydoni uchun ekin turlari boʻyicha yillik suv olish limitlaripaxtabedamakkajoʻxorikartoshka va sabzavotpoliz ekinlaribogʻ va uzumzordonli ekinlardukkakli ekinlarmoyli ekinlargulchilik, manzarali ekinlarsholi1. 2. 3. … T/rViloyat nomiTuman nomiIsteʼmolchi turi(yuridik shaxs, jismoniy shaxs, dehqon xoʻjaligi)STIR / JSHSHIRSubyekt (fuqaro) nomiManzili(MFY, koʻcha, qishloq, ovul nomi)Jami yer maydoni(gektar)Shundan, joriy yilda ekish rejalashtirilgan ekin turlari yer maydoni(gektar)paxtabedamakkajoʻxorikartoshka va sabzavotpoliz ekinlaribogʻ va uzumzordonli ekinlardukkakli ekinlarmoyli ekinlargulchilik, manzarali ekinlarsholi1. 2. 3. … 1. 1-ilovada: a) 2-bandda: oʻn ikkinchi xatboshidan “kunlik” soʻzi chiqarib tashlansin; quyidagi mazmundagi xatboshi qoʻshilsin: “elektron tijorat — Axborot tizimlaridan foydalangan holda amalga oshiriladigan, tovarlarni sotish, ishlarni bajarish va xizmatlar koʻrsatishga doir tadbirkorlik faoliyati”; b) 7-bandning oʻn oltinchi — yigirmanchi xatboshilari quyidagi tahrirda bayon qilinsin: “xarid uchun toʻlovning qoʻshilgan qiymat soligʻi jami summasi; toʻlov sanasi va vaqti; fiskal modulning takrorlanmaydigan raqami; fiskal belgi; berilgan kassa chekining haqiqiyligini tekshirish uchun kamida 30x30 millimetr oʻlchamdagi QR-kod. Operatorga yuboriladigan chekdagi tovarlar va xizmatlar kodlari (ular mavjud boʻlgan hollarda) xalqaro “GS1” yoki boshqa global tizimlar asosida yuritiladigan raqamlar bilan bir xil boʻlishi lozim. Chekda qoʻshimcha ravishda boshqa rekvizitlar ham koʻrsatilishi mumkin” v) 15-band quyidagi tahrirda bayon qilinsin: “Maxsus axborot tizimidagi shaxsiy kabinetlarga foydalanuvchining elektron raqamli imzo kaliti orqali kiriladi. TXKM, uning filiallari yoki sheriklik asosidagi hamkorlari maxsus axborot tizimidan yoki TXKMning maxsus axborot tizimiga bogʻlangan dasturiy mahsulotidan oʻzlarining shaxsiy elektron raqamli imzo kaliti orqali foydalanadilar”; g) 16-bandda: quyidagi mazmundagi ikkinchi-uchinchi xatboshilar qoʻshilsin: “Koʻchma savdo faoliyatini amalga oshiruvchi tadbirkorlik subyektlari tomonidan onlayn-NKM yoki virtual kassalar oʻzlari roʻyxatdan oʻtgan joy boʻyicha tuman (shahar) davlat soliq inspeksiyalaridan ushbu nizom talablari asosida roʻyxatdan oʻtkaziladi. Agar, tadbirkorlik subyektiga tegishli turgʻun savdo shoxobchasi faoliyati toʻxtatilib, shoxobchada oʻrnatilgan onlayn-NKM yoki virtual kassani koʻchma savdo obyektlarida qoʻllash zarurati yuzaga kelgan hollarda tadbirkorlik subyekti bu haqida faoliyatini boshlashidan oldin roʻyxatdan oʻtgan joy boʻyicha davlat soliq inspeksiyalarini koʻchma savdoni amalga oshirish joyi va muddatini koʻrsatgan holda xabardor qiladi”; ikkinchi — oltinchi xatboshilar tegishlicha toʻrtinchi-sakkizinchi xatboshilar deb hisoblansin; beshinchi xatboshidagi “turgʻun shahobcha” soʻzlaridan keyin “(koʻchma savdo obyekti)” soʻzlari qoʻshilsin, yettinchi xatboshidagi “turgʻun savdo (xizmat koʻrsatish) shahobchasi” soʻzlaridan keyin “(koʻchma savdo obyekti)” soʻzlari qoʻshilsin; d) 18-bandda: quyidagi mazmundagi ikkinchi xatboshi qoʻshilsin: “Ariza, maxsus axborot tizimida qayd etilgan vaqtdan boshlab davlat soliq xizmati organi xodimi tomonidan sakkiz ish soati ichida koʻrib chiqiladi va mazkur Nizomning 21-bandi ikkinchi — toʻrtinchi xatboshilarida koʻrsatilgan holatlar aniqlanmagan taqdirda qabul qilinadi”; ikkinchi xatboshi uchinchi xatboshi deb hisoblansin; e) 33-bandga quyidagi mazmundagi xatboshi qoʻshilsin: “Onlayn-NKM va (yoki) virtual kassa TXKM tomonidan sozlangandan yoki zaxiradagi oʻrnatilgandan soʻng tadbirkorlik subyekti bir ish kuni ichida maxsus kvitansiya daftari asosida amalga oshirilgan savdolar toʻgʻrisidagi maʼlumotlarni onlayn-NKM yoki virtual kassa tizimiga kiritishi lozim”; j) 45-banddagi “uch” soʻzi “oʻn” soʻzi bilan almashtirilsin; z) 54-band quyidagi tahrirda bayon qilinsin: “54. Operator vakolatli organ bilan birgalikda TXKMga yuklangan vazifalar toʻlik bajarilishini nazorat qilib boradi. TXKMga yuklangan talablar bajarilmagan taqdirda, operator markazga nisbatan qonun hujjatlarida belgilangan choralarni koʻrish boʻyicha vakolatli organga taklif kiritadi”; i) 55-bandga quyidagi mazmundagi ikkinchi xatboshi qoʻshilsin: “Bunda operator tomonidan koʻrsatiladigan xizmatlar uchun toʻlovlar tadbirkorlik subyektlari tomonidan naqd pulda va naqd pulsiz koʻrinishda amalga oshirilishi mumkin”; y) Nizomga 1-ilova quyidagi tahrirda bayon qilinsin: ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎________________________________‎‎‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎(texnik xizmat koʻrsatish markazi nomi)‎‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎‎texnik xizmat koʻrsatish markaziga ‎‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ARIZA‎ (Onlayn-NKM yoki virtual kassani turgʻun shoxobcha (koʻchma savdo obyekti) joylashgan joy boʻyicha davlat soliq xizmati organlarida roʻyxatdan oʻtkazish toʻgʻrisida)‎ ‎‎‎‎‎‎‎Sizdan, _____________________________________________________________________________________ ‎ ‎ ‎ ‎ ‎ ‎ ‎ ‎ ‎‎‎(shoxobcha (koʻchma savdo obyekti) manzili) ‎ ‎ ‎ ‎ ‎‎manzilida joylashgan,_________________________________________________________________________ ‎ ‎ ‎ ‎ ‎ ‎ ‎ ‎ (tadbirkorlik subyektining nomi) ‎ ‎ ‎ ‎ ‎‎(STIR:________________)ga qarashli,___________________________________________________________ ‎ ‎ ‎ ‎ ‎ ‎ ‎ ‎ ‎ ‎‎(amalga oshiriladigan faoliyat turi)‎‎ ‎ ‎ ‎ ‎ ‎‎savdo shoxobchasida foydalanish uchun, ____________________________________________________ rusumli,‎ zavod raqami (versiyasi)________________________________________________boʻlgan onlayn-NKM (virtual‎ kassa) va __________________________________________________________seriya raqamli fiskal modulni,‎ _____________________________________________________davlat soliq inspeksiyasida roʻyxatga qoʻyishda ‎amaliy yordam berishingizni soʻrayman. ‎ ‎‎Quyidagi hujjatlar ilova qilinadi:‎ ‎ ‎ ‎ ‎ ‎ ‎ ‎ ‎ ‎ ‎ ‎‎‎‎1. Turgʻun shoxobcha (koʻchma savdo obyekti) mavjudligini tasdiqlaydigan hujjatlarning nusxalari (bino, inshootning yoki uning qismining ijara shartnomasi yoki kadastr hujjatlari). ‎‎ ‎ ‎‎2. Turgʻun savdo (xizmat koʻrsatish) shoxobchasi (koʻchma savdo obyekti) manzilining xaritadagi koordinatasi. ‎‎‎‎ __________________________ ‎ ‎ ____________‎‎ ‎ _________‎‎ ‎ (Tadbirkorlik subyekti rahbarining F.I.O.)‎‎ ‎ ‎ (imzo)‎‎ ‎ (sana)” ‎‎ ‎ k) Nizomga 2-ilova quyidagi tahrirda bayon qilinsin: ‎‎Onlayn-NKM yoki virtual kassa davlat soliq xizmati organlarida ‎roʻyxatga olinganligi toʻgʻrisidagi maʼlumotlar ‎ Ushbu roʻyxatga olinganlik toʻgʻrisidagi maʼlumot__________________________________________________ ‎__________________________________________________________ (STIR: _________________________)ga ‎‎‎‎(tadbirkorlik subyekti nomi) ‎ ‎ ‎ ‎ ‎‎tegishli boʻlgan onlayn-NKM yoki virtual kassa tizimi maxsus axborot tizimida qayd etilganligi toʻgʻrisida berildi. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ Reyestr raqami‎‎ ‎‎Onlayn-NKM yoki virtual kassa nomi Zavod (seriya yoki litsenziya) raqami‎‎ ‎‎Fiskal modul seriya raqami Onlayn-NKM yoki virtual kassa joylashgan manzil‎‎ ‎‎Onlayn-NKM yoki virtual kassaning holati Sana‎‎ ‎ ‎‎ ‎‎ ‎‎‎ ‎‎‎ ‎‎ ‎‎ ‎‎‎ ‎‎ ‎‎‎ ‎‎ ‎‎ ‎‎ ‎‎ ‎ ‎‎ ‎‎ ‎‎ ‎‎ ‎‎ ‎‎ ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ________________________________________ ‎‎ (m.oʻ.) ‎‎ ‎‎___________ ‎ ‎‎____________ ‎‎(Davlat soliq xizmati organi rahbari F.I.O.) ‎ ‎ ‎‎(imzo) ‎ ‎‎(sana) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎________________________________________ ‎ ‎ ‎‎‎‎___________ ‎ ‎‎‎‎____________ ‎‎(Roʻyxatdan oʻtkazish boʻyicha masʼul xodim F.I.O.) ‎ ‎ ‎ ‎‎‎‎(imzo) ‎ ‎‎‎‎(sana)” l) Nizomga 3-ilova quyidagi tahrirda bayon etilsin: ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎_________________________________‎‎‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎(texnik xizmat koʻrsatish markazi nomi)‎‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎‎‎‎texnik xizmat koʻrsatish markaziga ‎‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ARIZA‎ (Onlayn-NKM yoki virtual kassa tizimini turgʻun shoxobcha (koʻchma savdo obyekti) joylashgan joy boʻyicha davlat soliq xizmati organlarida roʻyxatdan chiqarish toʻgʻrisida)‎ ‎‎‎‎‎‎‎Sizdan, men faoliyat yuritayotgan_________________________________________________________________ ‎ ‎ ‎ ‎ ‎ ‎ ‎‎‎(shoxobcha (koʻchma savdo obyekti) manzili)‎‎‎‎‎ _________________________________________________________________________‎‎manzilida joylashgan,‎‎‎_______________________________________________________________________(STIR:____________)ga‎ ‎‎‎(tadbirkorlik subyektining nomi) ‎ ‎ ‎ ‎ ‎‎qarashli,_________________________________________________________‎‎savdo shoxobchasida foydalanish ‎ ‎ ‎ ‎‎‎‎‎(shoxobcha (koʻchma savdo obyekti) manzili)‎‎‎ ‎‎uchun ___________________________________________________________ rusumli, zavod raqami (versiyasi)‎____________________________________________________________‎boʻlgan onlayn-NKM (virtual kassa) va ‎_________________________________________________________________seriya raqamli fiskal modulni,‎ ___________________________________________________________________davlat soliq inspeksiyasidan‎‎ roʻyxatdan chiqarish uchun amaliy yordam berishingizni soʻrayman.‎ Onlayn-NKM (virtual kassa), __________________________________________________________________ ‎davlat soliq inspeksiyasidan roʻyxatdan chiqarish sababi:_____________________________________________‎‎______________________________________________________________________________________________________________________________________________________________________________________ ‎ ‎ Quyidagilar ilova qilinadi:‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎‎1. Fiskal modul ____ dona.‎2. Qoʻshimcha hujjatlar. ‎ ‎ __________________________ ‎ ‎ ____________‎‎ ‎ _________‎‎ ‎ (Tadbirkorlik subyekti rahbarining F.I.O.)‎‎ ‎ ‎ (imzo)‎‎ ‎ (sana)”‎ ‎ 2. 2-ilovada: a) 3-bandda: yettinchi xatboshi quyidagi tahrirda bayon qilinsin: “texnik jihatdan imkoniyat boʻlganda, chek maʼlumotlari bilan joylashgan joyi boʻyicha geolakatsiya (uzunlik va kenglik) maʼlumotlarini operatorga yuborish”; oʻn birinchi xatboshi quyidagi tahrirda bayon qilinsin: “24 soat offlayn rejimida ishlagandan soʻng avtomatik bloklash tizimiga oʻtish”; oʻn uchinchi xatboshi quyidagi tahrirda bayon qilinsin: “mobil aloqa operatorining internet tarmogʻiga 2G va undan yuqori standartlar asosida, shuningdek, SDMA va Wi-Fi standartlari orqali aloqa tarmogʻiga bogʻlanish imkoniyatining mavjudligi;”; oʻn sakkizinchi xatboshidagi “taʼminlash imkoniyatining mavjudligi” soʻzlari “taʼminlashi yoki vaqt va sanani operator serveridan olish imkoniyatining mavjudligi” soʻzlari bilan almashtirilsin; quyidagi mazmundagi xatboshilar qoʻshilsin: “Onlayn-NKMga oʻrnatilgan dasturiy mahsulotga oʻzgartirish va qoʻshimchalar kiritilishi mumkin. Fiskal maʼlumotlar, shuningdek, ularni operatorga yuborishda oʻzgartirish va qoʻshimchalar kiritilgan taqdirda operator va kiberxavfsizlik markazidan qayta xulosa olinishi shart”; b) 6-bandda: oltinchi xatboshi quyidagi tahrirda bayon qilinsin: “24 soat offlayn rejimida ishlagandan soʻng avtomatik bloklash tizimiga oʻtish”; oʻn uchinchi xatboshidagi “moslashtirish imkoniyatining mavjudligi” soʻzlari “moslashtirishni taʼminlashi yoki vaqt va sanani operator serveridan olish imkoniyatining mavjudligi” soʻzlari bilan almashtirilsin; quyidagi mazmundagi xatboshilar qoʻshilsin: “Virtual kassaga oʻzgartirish va qoʻshimchalar kiritilishi mumkin. Fiskal maʼlumotlar, shuningdek, ularni operatorga yuborishda oʻzgartirish va qoʻshimchalar kiritilgan taqdirda operator va kiberxavfsizlik markazidan qayta xulosa olinishi shart. Tovarlarni sotish, ishlarni bajarish va xizmatlarni koʻrsatishni elektron tijorat orqali amalga oshiruvchi tadbirkorlik subyektlari fiskal maʼlumotlarni operatorga uzatishni Davlat soliq qoʻmitasi tomonidan ishlab chiqilgan virtual kassa dasturiy mahsuloti orqali amalga oshirishi mumkin”. 3. 3-ilovada: a) 3-bandning uchinchi xatboshisi quyidagi tahrirda bayon qilinsin: “Shuningdek, onlayn-NKM va (yoki) virtual kassaga xizmat koʻrsatishga talab boʻlgan hududlarda hamda onlayn-NKM yoki virtual kassalar soni oʻttiztadan koʻp boʻlgan tumanlarda TXKM, uning filiali yoki sheriklik asosida hamkorlari ushbu hududda onlayn-NKM va virtual kassalarga texnik xizmat koʻrsatish shahobchalarini ochishlari shart”; b) 6-bandda: birinchi xatboshidan “koʻriklarni qayd etish daftarida hamda” soʻzlari chiqarib tashlansin; ikkinchi xatboshi chiqarib tashlansin; v) 7-band quyidagi tahrirda bayon qilinsin: “7. TXKM oʻz faoliyatini amalga oshirish uchun u tomonidan xizmat koʻrsatiladigan hamda vakolatli organda roʻyxatga olingan onlayn-NKMlar va virtual kassalarning jami soni: mingtagacha boʻlganda Oʻzbekiston Respublikasida belgilangan bazaviy hisoblash miqdorining yuz baravari miqdorida; mingtadan besh mingtagacha boʻlganda Oʻzbekiston Respublikasida belgilangan bazaviy hisoblash miqdorining ikki yuz baravari miqdorida; besh mingtadan oʻn mingtagacha boʻlganda Oʻzbekiston Respublikasida belgilangan bazaviy hisoblash miqdorining besh yuz baravari miqdorida; oʻn mingtadan koʻp boʻlganda Oʻzbekiston Respublikasida belgilangan bazaviy hisoblash miqdorining bir ming baravari miqdorida mablagʻlarni vakolatli organning maxsus hisob raqamiga zaxiraga qoʻyishi lozim. Zaxira summasi bank yoki sugʻurta tashkilotlari kafolat xati asosida olti oy ichida shakllantirilishi mumkin. Zaxira summasi bank kafolat xati asosida tadbirkorlik subyektining oʻz ehtiyojida ham qoldirilishi mumkin. Banklar va ularning mijozlari oʻrtasidagi munosabatlar qonunchilikda belgilangan tartibda shartnomalar asosida amalga oshiriladi”; g) 8-band quyidagi tahrirda bayon qilinsin: “8. Maxsus hisob raqamiga zaxiraga qoʻyilgan hamda bank kafolat xati asosida tadbirkorlik subyektining oʻz ehtiyojida qoldirilgan mablagʻlar TXKM, uning hududiy filiallari yoki sheriklik asosida hamkorlari tomonidan oʻzi xizmat koʻrsatayotgan onlayn-NKM va (yoki) virtual kassa dasturiy mahsulotining funksional xususiyatlariga ishlab chiqaruvchi yoki uning vakolatli vakilining ruxsatisiz oʻzgartirish kiritish yoki boshqacha tarzda onlayn-NKM yoki virtual kassani qoʻllash tartibi buzilishi natijasida operatorga, tadbirkorlik subyektiga yoki soliqlar notoʻgʻri hisoblanishi natijasida davlat budjetiga yetkazilgan zararlarni qoplash uchun ishlatiladi. Yetkazilgan zararlar ekspertiza xulosasi asosida aniqlanadi. Yetkazilgan zararlar belgilangan tartibda sud orqali undiriladi. Zaxira summasi bank kafolat xati asosida tadbirkorlik subyektining oʻz ehtiyojida qoldirilgan taqdirda, TXKM tomonidan yetkazilgan zarar summasi kafolat bergan bankdan undiriladi”; d) 9-bandga quyidagi mazmundagi xatboshilar qoʻshilsin: “Shuningdek, tadbirkorlik subyekti bank kafolat xatini muddatidan oʻn kun oldin yangilashi yoki maxsus hisob raqamiga belgilangan miqdorda pul mablagʻlarini shakllantirishi lozim. TXKM Davlat reyestridan chiqarilgan, tadbirkorlik subyekti tugatilgan yoki belgilangan zaxira summasi uchun bank tomonidan kafolat xati taqdim qilingan taqdirda (8-bandga muvofiq qarzdorligi mavjud boʻlmaganda), zaxiraga qoʻyilgan pul mablagʻlari TXKMning hisob raqamiga qaytariladi. Bunda TXKM tomonidan zaxira pulining qaytarilishi boʻyicha vakolatli organga ariza taqdim qiladi. Arizaga quyidagi hujjatlar ilova qilinadi: Davlat reyestridan chiqarilganligi, tadbirkorlik subyekti tugatilganligi toʻgʻrisidagi hujjat yoki belgilangan zaxira summasi uchun bank tomonidan berilgan kafolat xati; Operator va TXKM oʻrtasidagi shartnomaga muvofiq yuklatilgan vazifalar toʻliq bajarilganligi toʻgʻrisidagi operatorning xulosasi. Vakolatli organ olingan maʼlumotlarni besh ish kun ichida oʻrganib chiqib, ariza va ilova qilingan hujjatlar toʻliq va ishonchli boʻlgan taqdirda, TXKMning zaxiradagi pul mablagʻlarini uning hisob raqamiga qaytaradi. Ariza yoki ilova qilingan hujjatlar toʻliq boʻlmagan va (yoki) ishonchsiz hujjatlar taqdim etilgan taqdirda, asoslantirilgan kamchiliklar ariza beruvchiga taqdim qilinadi. Ariza beruvchi kamchiliklarni bartaraf qilgan holda takroran murojaat qilishi mumkin”; e) 12-band quyidagi tahrirda bayon qilinsin: “12. TXKM davlat soliq xizmati organlari binolarida joylashtirilishiga yoʻl qoʻyilmaydi. Davlat soliq qoʻmitasi huzuridagi “Soliq servis” davlat unitar korxonasi bundan mustasno”; j) quyidagi mazmundagi “181” band qoʻshilsin: “181. TXKM bir oy mobaynida ishlatilmagan fiskal modullar sonining ishlatilayotgan fiskal modullar soniga nisbatan oʻttiz foiz miqdoridan koʻp boʻlgan qismini operatorga qaytaradi. Bunda operatorining maxsus axborot tizimida TXKMlarga taqdim qilingan va ular tomonidan foydalanuvchilarga berilgan (ishlatilayotgan) fiskal modullar hisobi onlayn tarzda yuritiladi.”; z) 19-bandning uchinchi xatboshi quyidagi tahrirda bayon qilinsin: “Oʻzbekiston Respublikasida belgilangan bazaviy hisoblash miqdorining yuz baravari miqdoridagi mablagʻ vakolatli organning maxsus hisob raqamida zaxira qilinganligi haqidagi maʼlumot yoki zaxira summasi olti oy ichida shakllantirilishi toʻgʻrisida bank yoki sugʻurta tashkilotlarining kafolat xati yoxud yetkazilgan zararlarni qoplash uchun bank tomonidan berilgan kafolat xati;”; i) 40 va 42-bandlar oʻz kuchini yoʻqotgan deb hisoblansin; k) Talablarga ilova quyidagi tahrirda bayon qilinsin: 4. 4-ilovada: a) 8-band quyidagi tahrirda bayon qilinsin: “8. Vakolatli organda roʻyxatga olingan onlayn-NKM va virtual kassa soni: mingtagacha boʻlganda Oʻzbekiston Respublikasida belgilangan bazaviy hisoblash miqdorining yuz baravari miqdorida; mingtadan besh mingtagacha boʻlganda Oʻzbekiston Respublikasida belgilangan bazaviy hisoblash miqdorining besh yuz baravari miqdorida; besh mingtadan koʻp boʻlganda Oʻzbekiston Respublikasida belgilangan bazaviy hisoblash miqdorining bir ming baravari miqdorida mablagʻlarni vakolatli organning maxsus hisob raqamiga zaxiraga qoʻyishi lozim. Zaxira summasi bank yoki sugʻurta tashkilotlari kafolat xati asosida olti oy ichida shakllantirilishi mumkin. Zaxira summasi bank kafolat xati asosida tadbirkorlik subyektining oʻz ehtiyojida ham qoldirilishi mumkin. Banklar va ularning mijozlari oʻrtasidagi munosabatlar qonunchilikda belgilangan tartibda shartnomalar asosida amalga oshiriladi”; b) 9-band quyidagi tahrirda bayon qilinsin: “9. Maxsus hisob raqamiga zaxiraga qoʻyilgan hamda bank kafolat xati asosida tadbirkorlik subyektining oʻz ehtiyojida qoldirilgan mablagʻlar soliqlar notoʻgʻri hisoblanishi natijasida davlat budjetiga, operatorga va tadbirkorlik subyektlariga yetkazilgan zararlarni qoplash uchun ishlatiladi. Yetkazilgan zararlar hamda tadbirkorlik subyektlari va operatorga yuborilgan cheklar oʻrtasidagi nomutanosibliklar ekspertiza xulosasi asosida aniqlanadi. Yetkazilgan zararlar belgilangan tartibda sud orqali undiriladi. Zaxira summasi bank kafolat xati asosida tadbirkorlik subyektining oʻz ehtiyojida qoldirilgan taqdirda yetkazilgan zarar summasi kafolat bergan bankdan undiriladi.”; v) 10-band quyidagi tahrirda bayon qilinsin: “10. Onlayn-NKM yoki virtual kassa dasturiy taʼminotini davlat reyestriga kiritgan tijorat tashkiloti zaxiraga qoʻyilgan mablagʻlar summasi ushbu nizomning 8-bandida koʻrsatilgan miqdordan kamaygan taqdirda, uning yetmayotgan qismi vakolatli organning xabarnomasini olgan kundan eʼtiboran oʻn ish kunida vakolatli organning maxsus hisobvaragʻiga tushishini taʼminlaydi. Onlayn-NKM va (yoki) virtual kassa Davlat reyestridan chiqarilganda, Davlat reyestriga kiritish uchun ariza bergan tadbirkorlik subyekti tugatilganda yoki belgilangan zaxira summasi uchun bank tomonidan kafolat xati taqdim qilingan taqdirda (9-bandga muvofiq qarzdorligi mavjud boʻlmaganda), zaxiraga qoʻyilgan pul mablagʻlari Davlat reyestriga kiritish uchun ariza bergan tadbirkorlik subyektining hisob raqamiga qaytariladi. Bunda Davlat reyestriga kiritish uchun ariza bergan tadbirkorlik subyekti zaxira pulining qaytarilishi boʻyicha vakolatli organga ariza taqdim qiladi. Arizaga quyidagi hujjatlar ilova qilinadi: Davlat reyestridan chiqarilganligi, Davlat reyestriga kiritish uchun ariza bergan tadbirkorlik subyekti tugatilganligi toʻgʻrisidagi hujjat yoki belgilangan zaxira summasi uchun bank tomonidan berilgan kafolat xati; TXKMlar va ishlab chiqaruvchi yoki uning vakolatli vakili oʻrtasidagi shartnomaga muvofiq yuklatilgan vazifalar toʻliq bajarilganligi toʻgʻrisidagi TXKMlarning xulosalari. Vakolatli organ olingan maʼlumotlarni besh ish kun ichida oʻrganib chiqib, ariza va ilova qilingan hujjatlar toʻliq va ishonchli boʻlgan taqdirda, Davlat reyestriga kiritish uchun ariza bergan tadbirkorlik subyektining zaxiradagi pul mablagʻlarini uning hisob raqamiga qaytaradi. Ariza yoki ilova qilingan hujjatlar toʻliq boʻlmagan va (yoki) ishonchsiz hujjatlar taqdim etilgan taqdirda, asoslangan kamchiliklarni ariza beruvchiga taqdim qiladi. Ariza beruvchi kamchiliklarni bartaraf qilgan holda takroran murojaat qilishi mumkin.”; g) 11-bandda: uchinchi xatboshi quyidagi tahrirda bayon qilinsin: “Oʻzbekiston Respublikasida belgilangan bazaviy hisoblash miqdorining yuz baravari miqdoridagi mablagʻ vakolatli organning maxsus hisob raqamiga zaxiraga qoʻyilganligi haqidagi maʼlumot yoki zaxira summasi olti oy ichida shakllantirilishi mumkinligi toʻgʻrisida bank yoki sugʻurta tashkilotlarining kafolat xati yoxud yetkazilgan zararlarni qoplash uchun bank tomonidan berilgan kafolat xati”; oʻn birinchi xatboshidagi “texnik koʻmaklashish markazi” soʻzlari “Kiberxavfsizlik markazi” DUK soʻzlari bilan almashtirilsin; d) quyidagi muzmundagi 121-band qoʻshilsin: “121. Onlayn-NKM yoki virtual kassani Davlat reyestriga kiritish toʻgʻrisidagi ariza va unga tegishli hujjatlar vakolatli organ tomonidan Oʻzbekiston standartlashtirish, metrologiya va sertifikatlashtirish agentligi va “Oʻzeltexsanoat” uyushmasiga yuborilgan sanadan eʼtiboran besh ish kunida ushbu tashkilotlar Davlat reyestriga kiritish yoki kiritishni rad etish haqidagi xulosani vakolatli organga taqdim etadi”; e) 16-banddagi “bir oy muddatda” soʻzlari “yigirma ish kunida” soʻzlari bilan almashtirilsin; j) Nizomga 2-ilova quyidagi tahrirda bayon qilinsin: